open-index/open-wikipedia-markdown huggingface dataset:
豪格

**豪格**，**愛新覺羅**氏，清太宗之長子，母為繼妃烏喇納喇氏。滿洲正藍旗人。

## 傳
豪格初封**貝勒**，天聰六年七月，晉封為**和碩貝勒**。崇德元年四月，晉封**和碩肅親王**，六月，掌管戶部之事，十二月從太宗徵朝鮮。三年八月，同多爾袞攻明，翌年四月還朝。六年三月，被降為**郡王**。七年七月，以功复晉封**親王**。

順治元年四月，以中傷多爾袞，被削爵。後從清軍入關，清定鼎北京，仍封**肅親王**。三年正月，授靖遠大將軍徵四川，十二月，滅張獻忠。五年二月，凱旋還京。三月，為多爾袞所構陷，其後被幽。四月卒於獄，年四十。

七年正月，多爾袞與兄阿濟格各納其福晉。八年二月，世祖覽政，為豪格昭雪，復其封爵。十三年九月，追諡曰**武**。乾隆四十三年正月，配享太廟。特詔改現襲爵之顯親王，復為始封王號曰**肅**，世襲罔替。八月，入祀盛京賢王祠。

其府第在玉帶橋東岸，墓在今朝陽區潘家園街道架松小學北。

## 宗族
### 妻妾子孫
*嫡福晉：哈達納喇氏，哈達部吳爾古代與清太祖第三女莽古濟之女。崇德元年，以其母獲罪，豪格殺之
*繼福晉：博爾濟吉特氏，諱杜勒瑪，蒙古科爾沁左翼後旗洪果爾貝勒之女，明安貝勒之孫女。孝端皇后從侄女，孝莊文皇后從姊妹。崇德元年七月，適豪格，崇德四年十一月，封肅親王大福晉
**四子：富綬，顯懿親王。崇德八年五月十七日生。襲爵，改顯親王。康熙八年十二月二十日卒，年二十六
***四子：顯密親王丹臻，康熙九年襲顯親王，四十一年薨，諡曰密
****次子：追封肅親王成信
*****五子：肅恭親王永錫，乾隆四十三年襲肅親王，道光元年薨，諡曰恭
******長子：肅慎親王敬敏，乾隆六十年封不入八分輔國公，道光元年襲肅親王，咸豐二年薨，諡曰慎
*******三子：肅恪親王華豐，道光四年封三等鎮國將軍，九年封不入八分輔國公，咸豐三年襲肅親王，同治八年薨，諡曰恪
********三子：肅良親王隆懃，同治元年封二等鎮國將軍，九年襲肅親王，光緒二十四年薨，諡曰良
*********長子：肅忠親王善耆，光緒十二年封二等鎮國將軍，二十四年襲肅親王，宣統帝遜位後薨，諡曰忠
**********十四女：川島芳子，諱顯玗，漢名金壁輝，日本浪人川島浪速義女，抗日戰爭時為女間諜
****六子：顯謹親王衍潢，康熙四十一年襲顯親王，乾隆三十六年薨，諡曰謹
***五子：追封顯親王拜察禮
****三子：肅勤親王蘊著，康熙四十七年襲三等奉國將軍，乾隆三十七年襲顯親王，四十三年復始封之號肅，尋薨，諡曰勤
*側福晉：納喇氏，赫禮台吉之女
*側福晉：碩隆武氏，德爾赫禮他布囊之女
**五子：猛峨，溫良郡王。崇德八年十一月十一日生。康熙十三年七月十一日卒，年三十一
*側福晉：吉爾岳岱氏，布穆祜台吉之女
*庶福晉：寧古塔氏，佐領他克圖之女
**六子：星保，頭等侍衛。崇德八年十一月十六日生。康熙二十五年四月二十五日卒，年四十三。嫡妻赫舍里氏，三等護衛穆淑之女
*庶福晉：西林覺羅氏，男爵寧爾納之女
*庶福晉：西林覺羅氏，佐領泰爾康之女
*庶福晉：黃氏，朝鮮黃業沁之女。豪格薨，自盡殉葬
**次子：固泰，已革輔國將軍。崇德三年元月二十八日生。康熙四十年七月十五日卒，年六十三。嫡妻佟佳氏，西伯禮之女
**三子：握赫納，輔國將軍。崇德四年二月初三日生。康熙元年九月十三日卒，年二十三。嫡妻伊拉里氏，富喀之女
***子：已革奉國將軍武禮
*妾：瓜爾佳氏，樂爾赫納之女
*妾：牛氏，諸爾密之女
*妾：那拉氏，特穆之女
**長子：齊正額，天聰八年九月二十六日生。康熙十六年二月以罪誅，黜宗室，年四十三。嫡妻覺特氏，杜達禮之女
*妾：伊爾根覺羅氏，杭素之女
**七子：舒書，順治二年元月二十六日生。康熙二十四年十月初六日卒，年四十。嫡妻覺特氏，社達禮之女
*妾：王氏，王明之女

### 其他妻妾
*側福晉：諱苔絲娜，姓氏與母家皆不詳。本蒙古林丹汗之苔絲娜伯奇福晉，俗謂伯奇福晉。天聰九年來朝，改嫁豪格
*側福晉：科爾沁博爾濟吉特氏，蒙古科爾沁部赫禮台吉吉桑阿爾寨之女。乃多爾袞嫡福晉之妹。與阿濟格、多鐸之福晉皆友善，豪格薨，嫁多爾袞
*福晉：豪格薨，嫁濟爾哈朗
*福晉：豪格薨，嫁阿濟格
*側福晉：諱舒呼禮，姓氏未詳，豪格薨，自盡從殉
*福晉：姓氏、出身皆未詳，豪格薨，自盡從殉

## 引據
《清史稿·卷二百十九·列傳六》

分類:清列傳
贊普鍾

**贊普鍾**，南詔閣邏鳳之年號也。始於贊普鍾元年，止於贊普鍾十七年，凡十七年。

## 史
贊普鍾源出藏語，意為「贊普之弟」，為吐蕃贊普赤德祖贊賜閣羅鳳之封號。

## 紀年
:

:

分類:南詔年號
還示帖

縮圖|宋拓還示帖，北京故宮博物院藏本。
《**昨疏還示帖**》，略云《**還示帖**》，或曰《**還示表**》，魏鍾繇書，墨跡久佚，拓本尚存。

## 原文
繇白︰昨疏還示，知憂虞復深。遂積疾苦，何乃爾耶﹖蓋張樂於洞庭之野。鳥值而高翔、魚聞而深潛，豈絲磬之響、雲英之奏非耶﹖此所愛有殊，所樂乃異。君能審己而恕物，則常無所結滯矣。鍾繇白。
長沙地鐵

**長沙地鐵**，兼通湘潭。肇建於西元二〇〇九年，首路以二〇一四年四月二十九日通車，為湘省地鐵之始。

其制，穿地為主，亦有高架。其務悉隸長沙軌道交通集團有限公司。至西元二〇二四年，凡有路六，縱橫貫連，總長二百一十八公里。日運客數百萬。

## 據


*
寇凖

**寇凖**，字**平仲**，華州下邽人。時與白居易、張仁願並號「**渭南三賢**」。

## 傳

凖少英邁，通《春秋》三傳。年十九，舉進士。授大理評事，知歸州巴東、大名府成安縣。為人剛直，數陳利害，漸為太宗所重。歷尚書虞部郎中、樞密院直學士，拜右諫議大夫、樞密副使。

真宗即位，遷工部侍郎。歷知河陽、同州、鳳翔。景德元年，與畢士安並命同中書門下平章事。是年冬，契丹大入，圍瀛州，直犯貝、魏，中外震駭。參知政事王欽若請幸金陵，陳堯叟請幸成都。凖心知二人謀，力排群議，固請帝親征。及帝至南城，敵兵方盛，眾請駐蹕以覘軍勢。凖力爭渡河，趣駕進輦。帝遂御北城門樓，遠近望見御蓋，踴躍歡呼，聲聞數十里。契丹駭愕，卒與宋盟於澶淵。

三年，以王欽若譖，罷為刑部尚書、知陝州。天禧元年，復拜中書侍郎兼吏部尚書、同平章事。三年，帝得風疾，劉太后預政。凖密令楊億草表，謀請太子監國，事洩，罷為太子太傅，封**萊國公**。後為丁謂等排擠，降太常卿、知相州，徙安州，貶道州司馬。

乾興元年，再貶雷州司戶參軍。天聖元年，徙衡州司馬，未及行而卒。歸葬西京。

皇祐四年，詔為凖立神道碑，帝為篆其首曰「旌忠」，復爵萊國公，贈中書令，諡曰**忠愍**。後世多稱「寇忠愍」、「寇萊公」。

凖善屬文，尤邃於七絕詩，有《寇忠愍詩集》三卷傳世。卒後，墓位於渭南臨渭官底鎮左家村南一里許。

## 軼事
凖少時，嘗賦詩曰：「到海只十里，過山應萬重。」後謫卒雷州，去海十里，竟成詩讖。

## 作品
### 詩作
*《春日登樓懷歸》
*《柳》
*《書河上亭壁》
*《夏日》
*《虛堂》
*《江南春·杳杳煙波隔千里》
*《冬日北齋》
*《長安春書》

### 詞作
*《江南春·波渺渺》
*《踏莎行·春暮》
*《點絳唇》
*《甘草子》
*《陽關引》
*《蝶戀花》
	

## 宗族
*父：寇相
**妻：宋氏

## 據
鄭張尚芳

**鄭張尚芳**，本名**鄭祥芳**，浙江溫州人也。民國二十二年八月九日生，工於語言學，聞於上古漢語構擬、方言音韻研究。西元二〇一八年五月十九日卒，年八十五。
閣邏鳳

**閣邏鳳**，一作**閣羅鳳**，又作**覺樂鳳**，南詔王。

## 傳
其父皮邏閣得大唐之助，一統六詔，受唐封為**雲南王**。唐天寶七年，皮邏閣薨，閣邏鳳立，襲封。其本皮邏閣嗣子，皮邏閣即薨，與二弟於誠節爭位，勝，流誠節。父在位，其即從平六詔，及即位之後，又滅東之東爨、西爨，遂控滇東。

閣邏鳳初臣於唐，助唐拒吐蕃。後唐雲南太守張虔陀無禮於閣邏鳳，又屢求財物。天寶九年，閣邏鳳發兵攻陷姚州，殺張虔陀。唐劍南節度使鮮于仲通討之，又為所敗。天寳十年，建元長壽。天寳十一年，閣邏鳳遂附於吐蕃，吐蕃封閣邏鳳為**贊普鍾**，號曰**東帝**，乃以贊普鍾為年號。時楊國忠為相，又徵兵於天下，大舉討伐，亦為閣邏鳳所敗。既而，安史之亂發，閣邏鳳乃擴其地，統今雲南及川西南、黔西北。遂立律法，修道路，置城邑，引漢文。在位之日，使南詔為中國西南之強邦，以漢文教冑子。南詔臣於中原已百年，閣邏鳳數欲與唐和。其國贊普鍾十五年，閣邏鳳於其都太和城立《南詔德化碑》，言其叛唐為不得已，願與唐重修永好。

唐代宗大歷十四年，閣邏鳳薨，以其子鳳迦異先卒，故立其孫異牟尋為嗣。

## 宗族
### 父
皮邏閣，唐名蒙歸義

### 子孫
*子：鳳迦異
**子：異牟尋

## 引據
*《舊唐書·卷一百九十七·列傳第一百四十七》
*《新唐書·卷二百二十二上·列傳第一百四十七上》

分類:南詔世家
前八四一年

合黃帝紀元**一八五七年**、檀君紀元**一四九三年**，歲次**庚申**，肖**猴**。

## 中國紀年
*西周：厲王三十七年、共和元年
*宋：釐公十八年
*齊：武公十年
*陳：幽公十四年
*蔡：武侯二十三年
*曹：夷伯二十四年
*燕：惠侯二十四年
*魯：真公十五年
*楚：熊勇七年
*衛：釐侯十四年
*晉：靖侯十八年
*秦：嬴仲四年

## 大事
*周國人暴動，厲王奔彘。
*召穆公、周定公共執政，一曰為共伯和執政，史稱「共和行政」。

## 卒
晉靖侯薨。

分類:前八四〇年代
分類:前九世紀
前八四〇年

合黃帝紀元**一八五八年**、檀君紀元**一四九四年**，歲次**辛酉**，肖**雞**。

## 中國紀年
*西周：共和二年
*魯：真公十六年
*齊：武公十一年
*晉：釐侯元年
*秦：嬴仲五年
*楚：熊勇八年
*宋：釐公十九年
*衛：釐侯十五年
*陳：幽公十五年
*蔡：武侯二十四年
*曹：夷伯二十五年
*燕：惠侯二十五年
*杞：武公三十七年
*紀：成侯八年

## 大事
*玁狁侵宗周西鄙。召穆公帥師追荊蠻，至於洛。
*周厲王之子匿於召公家中。
*晉釐侯立位。

分類:前八四〇年代
分類:前九世紀
前八三九年

合黃帝紀元**一八五九年**、檀君紀元**一四九五年**，歲次**壬戌**，肖**狗**。

## 中國紀年
*周：共和三年
*魯：真公十七年
*齊：武公十二年
*晉：釐侯二年
*楚：熊勇九年
*宋：釐公二十年
*衛：釐侯十六年
*陳：幽公十六年
*蔡：武侯二十五年
*曹：夷伯二十六年
*燕：惠侯二十六年

## 大事
共伯篡厲王之位。

分類:前八三〇年代
分類:前九世紀
燕興

**燕興**，東晉時西燕烈文帝自立之年號，始於燕興元年四月，止於燕興元年十二月，凡九月。

## 大事
燕興元年，鮮卑慕容泓立西燕。

## 生
*燕興元年，宋文家顏延之生。
*燕興元年，晉沙門釋僧肇生。

## 卒
燕興元年，西燕烈文帝崩。

## 紀年
:

分類:西燕年號
前八三八年

合黃帝紀年**一八六〇年**、檀君紀年**一四九六年**，歲次**癸亥**，肖**豬**。

## 中國紀年
*周：共和四年
*魯：真公十八年
*齊：武公十三年
*晉：釐侯三年
*楚：熊勇十年
*宋：釐公二十一年
*衞：釐侯十七年
*陳：幽公十七年
*蔡：武侯二十六年
*曹：夷伯二十七年
*燕：惠侯二十七年

## 大事
*蔡武侯薨，子夷侯立。
*楚君熊勇薨，弟熊嚴立。

## 卒
*蔡武侯薨
*楚君熊勇薨

分類:前八三〇年代
分類:前九世紀
前八三七年

合黃帝紀年**一八六一年**，檀君紀年**一四九七年**，歲次**甲子**，肖**鼠**。

## 中國紀年
*周：共和五年
*魯：真公十九年
*齊：武公十四年
*衛：釐侯十八年
*陳：幽公十八年
*燕：惠侯二十八年
*宋：釐公二十二年
*秦：嬴仲八年
*晉：釐侯四年
*楚：熊嚴元年
*蔡：夷侯元年
*曹：夷伯二十八年
*紀：襄侯元年

## 大事
*以利沙傳道於以色列。
*猶大大祭司耶何耶大立年七歲之約阿施嗣位。

分類:前八三〇年代
分類:前九世紀
一二〇五年

## 年號紀年
*南宋：開禧元年
*西夏：天慶十二年
*大理：天開元年
*金：泰和五年
*西遼：天禧二十八年
*越南：治平龍應元年
*日本：元久二年
## 其他紀年
高麗：熙宗元年
## 大事
*元太祖征西夏。
*元好問《摸魚兒·恨人間》作成。
*趙立夫、吳杜舉進士。趙立夫歷官至戶部侍郎，刑部尚書，寶章閣直學士。
*王玠代姜光，始為樂清知縣。
## 生
*正月初五，宋理宗生。
*六月二十二，日本鎌倉幕府執權北條政村生。
## 卒
*十二月，拂菻帝阿歷克塞五世崩。
*六月二十一日，威尼斯執政恩里克丹多洛薨。
蒲立本

**蒲立本**，一九二二年八月七日生於加拿大卡加利。精通文史，專工漢學，於漢語音韻史、中華古史，皆有所成。

一九四二年阿爾伯塔大學畢業。二戰時，赴英解密，習得日語。戰後歸國，一九四六年得中國學俸，再渡英，入倫敦大學亞非學院，習中國史、語言。一九四八年任院內講師，一九五一年得倫敦大學博士位，師西門華德，一九五三年任劍橋大學中文教授。一九五五年，博士論文《祿山之亂原委》刊版，始以唐史學者名。於史，涉獵北地，工於戎狄，如匈奴、突厥、西域。

一九六零年代始，棄史而專研音韻，一九六二年，引漢字借音，重構上古音，長文《上古漢語聲母》作成。高本漢所棄之字，爲其所用，李賀、寒山詩韻，亦其之所驅。高氏所擬複聲母，蒲氏幾盡納，又別擬去聲源韻尾-s，採實例以證奧德里庫爾之說。蒲氏一分中古漢語兩期：《切韻》稱之早期中古漢語，韻圖稱之晚期中古漢語。一九七零年代始研擬晚期中古漢音。

一九六六年歸加國，入卑詩大學亞洲系，任教授。一九八零年選任院士，入加拿大皇家學會。一九八四年著書修訂晚期中古漢音，並研擬早期中古漢音。一九八七年致仕，猶著書立論，筆耕不輟。一九九一年，著成辭典，並舉早、晚期中古音、原始官話音。蒲氏倡一說：干支者，古人所以表音也，上古聲母二十二，合十干十二支。音韻之外，亦研文法，一九九五年，著《Outline of Classical Chinese Grammar》，孫景濤譯《古漢語語法綱要》。

二零一三年四月十三日卒，年九十。

蒲氏一新古漢擬音，雖或不確，影響猶巨。李方桂、白一平亦擬音學家，雖各家一說，亦兼收蒲氏所倡。但蒲說亦有缺，舉論未備，所引不力，河野六郎評其一九六二年論文如是說。

## 引典
*Chan, Marjorie K.M (2014年). In Memoriam: Edwin G. Pulleyblank 蒲立本 (1922-2013) (PDF). Journal of Chinese Linguistics
*Publications of Edwin G. Pulleyblank (PDF). Proceedings of the 20th North American Conference on Chinese Linguistics (NACCL-20)

## 引據


## 外典
*Daniel Bryant.  Edwin G. Pulleyblank 
*The former associate editor, Professor Edwin G. Pulleyblank
前八三六年

合黃帝紀元**一八六二年**、檀君紀元**一四九八年**，歲次**乙丑**，肖**牛**。

## 中國紀年
*周：共和六年
*魯：真公二十年
*齊：武公十五年
*晉：釐侯五年
*楚：熊嚴二年
*宋：釐公二十三年
*衞：釐侯十九年
*陳：幽公十九年
*蔡：夷侯二年
*曹：夷伯二十九年
*燕：惠侯二十九年

## 大事
*猶太吉霍阿什得祭司長之助，嗣位，阿瑟萊雅伏誅。
*米底立國。
*哈雷彗星勃發。

## 卒
猶太王后阿瑟萊雅崩。

分類:前八三〇年代
分類:前九世紀
師延

**師延**者，殷之樂工也。自庖皇以來，其世遵此職。至師延精述陰陽，曉明象緯，終莫測其為人。世載遼絕，而或出或隱。在軒轅之世，為司樂之官。及乎殷時，總修三皇五帝之樂。撫一弦之琴，則地祗皆昇。吹玉律，則天神俱降。當軒轅之時，已年數百歲，聽眾國樂聲，以審世代興亡之兆。至夏末，抱樂器以奔殷。

及紂，淫於聲色，乃拘師延於陰宮之內，欲極刑戮。師延既被囚縶，奏清商流徵調角之音。司獄者以聞於紂，猶嫌曰：「此乃淳古遠樂，非余可聽悅也。」猶不釋。師延乃更奏迷魂淫魄之曲，以歡修夜之娛，乃得免炮烙之害。聞周武王興師，乃越濮流而逝。或云，其本死於水府。故晉衛之人鐫石鑄金圖畫以象其形，立祠不絕矣。

## 引據

分類:先三代列傳
前一年

## 其他紀年
*新羅：赫居世居世干五十七年
*高句麗：琉璃明王十九年
*百濟：溫祚王十八年
*匈奴：烏珠留若鞮單于七年

## 大事
*正月，匈奴烏孫朝漢。
*五月，三公官分職。
*六月，王莽復為大司馬。
*七月，迎中山王劉箕子為漢哀帝嗣。
*八月，孝成皇后、孝哀皇后廢為庶人。
*八月，長平侯彭宣被免大司空。
*九月，中山王劉箕子即帝位，即漢平帝。
*十月，葬漢哀帝於義陵。
*西域凡五十國，自譯長至將相侯王，佩漢印綬者凡三百七十六人。

## 生
*貴霜丘就卻生。

## 卒
*漢高安侯董賢薨。
*六月初三，漢哀帝崩。
*漢孝哀皇后崩。
*漢孝成皇后崩。

分類:前〇年代
〇
貝瓊

**貝瓊**，字**廷琚**，崇德人。性坦率，篤誌好學，年四十八，始領鄉薦。張士誠屢辟不就。洪武初，聘修《元史》。既成，受賜歸。六年以儒士舉，除國子助教。瓊嘗慨古樂不作，為《大韶賦》以見誌。宋濂之為司業也，建議立四學，並祀舜、禹、湯、文為先聖。太祖既絀其說，瓊復為《釋奠解》駁之，識者多是瓊議。與美和、鉉齊名，時稱「成均三助」。九年改官中都國子監，教勛臣子弟。瓊學行素優，將校武臣皆知禮重。十一年致仕，卒。

## 據

*《明史》【貝瓊傳】
天體力學

**天體力學**者，支分於憑象。囊括諸星運行，萬有引力交互也。類屬應用物理，尤重牛頓力學。探其常行與狀貌，究者多用力於恆星系。天體力學濫觴於航運，泰西海通多有正其航向之需。舟司觀星，開務成風。牛頓、拉格朗日諸學士，博通數理，探微於斯，論遂備焉。

天體力學之疇有七︰攝動理論、自轉理論、數值計方、定質研析、天文動力、天體形狀、多體求作。通天體力學，可以明蒼穹之所以道。故專司纂天曆，多亦因之。

西元一八六四年，德人以星學遠鏡遙觀海王星，亦蒙算法之功也。圖畫衛星軌道，亦承其利。

## 沿革

古巴比倫人，長年觀星象，略知天文。內籀日月諸星，四運之法。然尚無科學統系，巴比倫人年歲繫星位，以成測繪。待異星復見，可兩相參同，勘校乖謬，亦可推行軌之理。

華夏歷代皆有置官，以錄天象。商刻蝕字於卜辭，周有憑象氏。序屬東漢，殊為勃發。多言天人感應，附會圖讖經緯。今之欲推星軌，多可由是時所觀。客星之紀，有所裨益。

古希臘人撰書尤多，星羅佈位，無一不詳，循以機杼，解其箇中。希哲以謂坤輿居宇宙正中，他星作均圓。古希哲亞里斯多德，則以日為中，嘗計日輿相距。

托勒密，羅馬帝國人也，習天文，纂有天文大集一書。鎔鑄希臘先賢韶華，博徵巴比倫遺饋，書譽盈崇。時人多趣之，引注己思，善星道，推預益精，所構太陽系儀範，雖無可準天秤動，目視已足矣。

克卜勒，師從第谷，得其師留饋實獻，因之有物。內籀克卜勒行星定律，乃知行星按橢圓，切中實情。 

牛頓綜集大成，鴻闡天行原理，眾皆稱善。礮彈懸果悉應乎此理，以萬有引力，釋解圓軌道，大簡浩帙。

若以繁牘通算，引納拉格朗日力學，建置極座標，橢圓、畢弗、撥弨之儔，彗星、太空彈道之屬，俱得通解。

水星於近日點，運行詭譎。愛因斯坦草創相對論，遂解水星進動。各家乃覺牛頓力學陷構。今以廣義相對論，圓通雙脈衝星，亦可資證重力輻射。
前八三五年

合黃帝紀元**一八六三年**、檀君紀元**一四九九年**，歲次**丙寅**，肖**虎**。

## 中國紀年
*周：共和七年
*魯：真公二十一年
*齊：武公十六年
*衛：釐侯二十年
*燕：惠侯三十年
*宋：釐公二十四年
*陳：幽公二十年
*秦：嬴仲十年
*晉：釐侯六年
*楚：熊嚴三年
*蔡：夷侯三年
*曹：夷伯三十年
*紀：襄侯三年

## 大事
*曹夷伯薨，弟強立，為幽伯。
*猶太暗利亡國。

## 卒
*曹夷伯薨。
*猶太女王亞他利雅崩。

分類:前八三〇年代
分類:前九世紀
阿斯巴甜

**阿斯巴甜**，人造代糖也，為天門冬胺酸之甲基酯。甜而無醣，用於飲食，以代醣類。歐盟編碼為歐九五一。

一九六五年製成，並得專利。初售，稱**天冬甜素**。一九八一年，美國藥食監核准食用。一九九二年，專利過期。

自合成以還，屢有辯其利害者。數爭於網絡，乃及於美國國會聽證會。

二零一三年，歐洲食物監督，會集專家，共議其性，定論以今之所用量，無害於人。惟攝於內，解而可得苯丙氨酸，或有害於苯丙酮尿病患，彼宜慎之。二零一八年，復言其所益於減重、糖尿者，查無憑據，實不深遠。

## 據
*《英文維基》阿斯巴甜一文簡介段

分類:有機化學
琱玉集

《**琱玉集**》，類書也，唐人所私撰。廣羅諸書之逸話，分類而錄之。

巻十二、巻十四存於日本。東人以爲國寶。
## 概要
《日本国見在書目錄》以為十五巻。《崇文總目》、《通志·藝文略》記爲二十巻。

著者不明。年代無以確攷。西野貞治云：「蓋西元七世紀末至八世紀初所作。」

是書雖散佚於中國，然殘帙可見於日本。即第十二、十四卷。之二卷，天平十九年所手錄也。名古屋真福寺宝生院所藏。日人以爲國寶。二戰後，久寄東京國立博物館。西元二零一五年，歸於名古屋。

敦煌文獻諸卷，其誌以「S.2072」者，蓋《琱玉集》殘巻。

清末，《古逸叢書》載其名，故中國人亦知其存矣。西元一九三三年，日本古典保存會刊其影印本。
## 引據

分類:類書
太空船

**太空船**，飛行之器也，所以離大氣，而航於宇宙者。因天體力學，而作規行，異乎諸逸星。軌道之運，皆可受制然後易。及其壽且盡，返還地球。 

太空船需有所載配，以竟其任。姑舉之：載運器、航天測控系統、數據廣集系統，諸如此類。

倘需荷人，更增器械，維生相佩也。

分類:天文
前二年

合黃帝紀元**二六九六年**，孔子**五五〇年**，皇紀**六五九年**，檀君紀元**二三三二年**，佛曆**五四三年**，歲次**己未**，肖**羊**。

## 年號紀年
漢：元壽元年

## 其他紀年
*新羅：赫居世居世干五十六年
*高句麗：琉璃明王十八年
*百濟：溫祚王十七年
*匈奴：烏珠留若鞮單于六年

## 大事
*正月，傅晏為大司馬、衛將軍。
*丁明為大司馬、驃騎將軍。
*王嘉封還詔書。
*九月，丁明免官。
*十二月，董賢得寵。
*杜鄴上書應對。
*揚雄撰《太玄經》。
*西域佛教國大月氏使臣伊存來朝，博士弟子景盧從伊存受浮屠經。

## 生
漢寧平長公主生。

## 卒
*安息王弗拉特斯四世崩。
*漢孝元傅皇后崩。
*漢涼州刺史杜鄴卒。

分類:前〇年代
〇
山東工業職業學院

**山東工業職業學院**，舊稱**山東省冶金工業學校**，肇於西元一九五九年。二零零三年，合冶金職工大學，併為今制。今有生徒凡萬餘。
前三年

合黃帝紀元**二六九五年**，孔子**五四九年**，皇紀**六五八年**，檀君紀元**二三三一年**，佛曆**五四二年**，歲次**戊午**，肖**馬**。

## 年號紀年
漢：建平四年

## 其他紀年
*新羅：赫居世居世干五十五年
*高句麗：琉璃明王十七年
*百濟：溫祚王十六年
*匈奴：烏珠留若鞮單于五年

## 大事
*春，正月，大旱。
*關東民傳「行西王母籌」，經郡國二十六個至京師，不可禁止。民聚會里巷，阡陌歌舞，祠西王母，至秋乃至。
*二月，癸卯，漢哀帝下詔封傅商為汝昌侯。
*二月，丁卯，諸吏、散騎、光祿勳賈延為御史大夫。
*夏，六月，尊帝太太后為皇太太后。
*匈奴單于上書願朝五年。
*八月，諫大夫鮑宣上書，論民有七亡七死。

## 生
十二月二十四日，大秦帝加爾巴生。

## 卒
漢尚書僕射鄭崇卒。

分類:前〇年代
〇
盛夏

**盛夏**，年中極熱之時。日人多謂之曰**暑中**。

東島有雜節，曰土用。土用在夏季，約十八日。東人以之爲暑中。土用既畢，立秋以降，天猶不凊。遂呼是時以**残暑**。残暑之期，視年而消長，大抵迄於西曆九月中旬。殘暑多久於暑中。

## 兼查
* 暑中問安
* 寒中

分類:夏
暑中候問

**暑中候問**，謂暑中遣書，或遺以物，用是候問知人也。所遣書物，亦名以「暑中見舞い」。

人所以候問於暑中者，患是時之極熱，問安以遣情也。

既至殘暑，復有**殘暑候問**。
分類:禮俗
前五年

合黃帝紀元**二六九三年**，孔子**五四七年**，皇紀**六五六年**，檀君紀元**二三二九年**，佛曆**五四〇年**，歲次**丙辰**，肖**龍**。

## 年號紀年
漢：建平二年、太初元將元年

## 其他紀年
*新羅：赫居世居世干五十三年
*高句麗：琉璃明王十五年
*百濟：溫祚王十四年
*匈奴：烏珠留若鞮單于三年

## 大事
*三月，罷大司空。
*四月，罷州牧。
*漢哀帝改元易號。
*十月，匈奴遣歸烏孫質子。
*夏賀良傳授《包元太平經》。
*復改建平二年。

## 生
臘月初六，漢光武帝生。

## 卒
*陽鄉侯朱博薨。
*漢黃門待詔夏賀良卒。

分類:前〇年代
〇
電蚊香

縮圖|通電，然後電蚊香液克效
**電蚊香**，所以驅蚊也。通電，以揮發除蟲菊精類，如是則可驅蚊。

分類:器
問安

**問安**，候問安否，以表關慮，如彰親近也。問安之道也不一，或通言語，或喻以形，或修尺素。
分類:群
巧言接物

**巧言接物**，謂人之素以褒詞應接也。所以巧言者，或位卑而阿上，蓋有所求。

西元二〇一〇年，日本報端每見「社交辭令女子」，是之謂也。
分類:群
前六年

合黃帝紀元**二六九二年**，孔子**五四六年**，皇紀**六五五年**，檀君紀元**二三二八年**，佛曆**五三九年**，歲次**乙卯**，肖**兔**。

## 年號紀年
漢：建平元年

## 其他紀年
*新羅：赫居世居世干五十二年
*高句麗：琉璃明王十四年
*百濟：溫祚王十三年
*匈奴：烏珠留若鞮單于二年

## 大事
*正月，漢哀帝詔議趙昭儀之罪。
*二月，詔舉孝悌惇厚者。
*四月，傅喜為大司馬。
*古文經立於學官。
*九月，師丹策免。
*劉歆移書太常博士。
*太后王政君被尊為太皇太后。

## 卒
*漢中壘校尉劉向卒。
*漢曲陽煬侯王根卒。（漢陽平頃侯王禁第七子，漢元帝皇后王政君之弟）。
*漢河間惠王劉良卒。
*漢中山太后薨。
*馮參卒。（關內侯馮奉世之子，漢中山太后之弟）。

分類:前〇年代
〇
前八年

合黃帝紀元**二六九〇年**，孔子**五四四年**，皇紀**六五三年**，檀君紀元**二三二六年**，佛曆**五三七年**，歲次**癸丑**，肖**牛**。

## 年號紀年
漢：綏和元年

## 其他紀年
*新羅：赫居世居世干五十年
*高句麗：琉璃明王十二年
*百濟：溫祚王十一年
*匈奴：車牙若鞮單于四年

## 大事
*二月，立劉欣為皇太子。
*四月，改御史大夫為司空。
*置三公官。
*八月，匈奴烏珠留若鞮單于立。
*十一月，王莽為大司馬。
*十二月，罷刺史。
*十二月，增博士弟子員。

## 卒
*匈奴車牙若鞮單于卒。
*十月，大秦騎士梅塞納斯薨。
*十一月二十七日，大秦人賀拉斯卒。
*漢孝成許皇后崩。

分類:前〇年代
〇
清君側

**清君側**，語出《春秋》【公羊傳】，言「逐君側之惡人」也。惟後世執此言者，謀逆居多。

漢初七國之亂，號稱「誅晁錯，清君側」，惟錯雖死而事未息。

及後唐閔帝，李從珂爲鳳翔節度使，石敬瑭爲河東節度使，各擁重兵。相朱弘昭、馮贇調節度使以分兵權，從珂、敬瑭遂反，亦號清君側。閔帝遁往魏博，道中虜於敬瑭，終死於從珂之手。

元至正廿四年，孛羅帖木兒以「清君側」爲號，入大都。

明初，燕王棣以「清君側，殺齊泰、黃子澄」爲號，入應天府，稱帝，是爲明成祖。

明弘光元年，寧南侯左良玉以「清君側」爲號，率兵八十萬，欲討馬士英、阮大鉞，病薨於途。

明治十年，日本西南之役，西鄉隆盛以清君側爲號，召薩摩武士共禦新政府軍，事敗而亡。

分類:東亞史
前九年

合黃帝紀元**二六八九年**，孔子**五四三年**，皇紀**六五二年**，檀君紀元**二三二五年**，佛曆**五三六年**，歲次**壬子**，肖**鼠**。

## 年號紀年
漢：元延四年

## 其他紀年
*新羅：赫居世居世干四十九年
*高句麗：琉璃明王十一年
*百濟：溫祚王十年
*匈奴：車牙若鞮單于三年

## 大事
*春，正月，漢成帝行幸甘泉，郊泰畤。
*二月，罷司隸校尉官。
*中山王劉興、定陶王劉欣皆來朝，中山王獨從傅，定陶王盡從傅、相、中尉。
*三月，漢成帝行幸河東，祠后土。
*隕石於關東二。
*王根薦谷永，徵入，為大司農。

## 生
漢平帝生。

## 卒
漢大司農谷永卒。

分類:前〇年代
〇
前十年

合黃帝紀元**二六八八年**，孔子**五四二年**，皇紀**六五一年**，檀君紀元**二三二四年**，佛曆**五三五年**，歲次**辛亥**，肖**豬**。

## 年號紀年
漢：元延三年

## 其他紀年
*新羅：赫居世居世干四十八年
*高句麗：琉璃明王十年
*百濟：溫祚王九年
*匈奴：車牙若鞮單于二年

## 大事
*正月丙寅，蜀郡岷山崩，雍江三日，江水竭。
*二月，封侍中衛尉淳于長為定陵侯。
*三月，行幸雍，祠五畤。
*秋，命右扶風發民入南山，捕熊罷禽獸送長楊宮射熊館，令胡人手搏之，自取其獲，漢成帝親臨觀視。

## 生
猶太王希律亞基帕生。

分類:前一〇年代
一
前七年

合黃帝紀元**二六九一年**，孔子**五四五年**，皇紀**六五四年**，檀君紀元**二三二七年**，佛曆**五三八年**，歲次**甲寅**，肖**虎**。

## 年號紀年
漢：綏和二年

## 其他紀年
*新羅：赫居世居世干五十一年
*高句麗：琉璃明王十三年
*百濟：溫祚王十二年
*匈奴：烏珠留若鞮單于元年

## 大事
*四月，皇太子劉欣嗣位，是為孝哀皇帝。
*四月初，罷樂府官。
*除任子令。
*許宮人出嫁。
*王莽罷官。
*甘忠可撰《包元太平經》。
*張霸上百兩篇《尚書》。
*汜勝之撰農書。
*劉歆撰《七略》。
*區田法推行。
*師丹請限民名田。
*免水災縣邑租賦。
*九月，京師地震。
*九月，待詔賈讓上治河三策。

## 卒
*三月，漢成帝崩。
*漢趙昭儀薨。

分類:前〇年代
〇
西燕烈文帝

**西燕肅宗烈文皇帝**諱**泓**，**慕容**氏，昌黎棘城人，鮮卑人，十六國西燕開國之主。燕景昭帝之子，幽帝之弟。景昭帝之時，封之**濟北王**。

## 紀
燕建熙十一年，燕為秦所滅，鮮卑慕容部人迫徙關中。秦建元十九年，秦敗於淝水之戰，謂諸夷製力衰。二十年，泓之叔垂叛於河北。泓時為北地長史，聞之，即至關東集鮮卑部眾，自號**都督陝西諸軍事、大將軍、雍州牧、濟北王**，奉垂為吳王。泓本欲東還燕地而投垂，然屢破秦軍，遂轉西入秦都長安，而改元燕興。尋，謀臣高蓋等以泓德望不如其弟沖，用法苛峻，於是弒泓，改立沖。

其子忠稱帝，為泓上廟號**肅宗**，諡曰**烈文皇帝**。

## 宗室
### 父母
*父：前燕景昭帝
*母：可足渾皇后

### 兄弟姊妹
#### 兄弟
*長兄：獻懷太子
*次兄：樂安王慕容咸
*三兄：前燕幽帝
*四兄：渤海王慕容亮
*兄：樂浪悼王慕容溫
*兄：漁陽王慕容涉
*弟：西燕威帝
*弟：定襄王慕容淵

#### 姊妹
清河公主，秦宣昭帝之妃

### 子
西燕安帝

## 引據
*《晉書·卷一百十四·載記第十四》
*《資治通鑑·卷一百五》

分類:西燕本紀
前十二年

合黃帝紀元**二六八六年**，孔子**五四〇年**，皇紀**六四九年**，檀君紀元**二三二二年**，佛曆**五三三年**，歲次**己酉**，肖**雞**。

## 年號紀年
漢：元延元年

## 其他紀年
*新羅：赫居世居世干四十六年
*高句麗：琉璃明王八年
*百濟：溫祚王七年
*匈奴：搜諧若鞮單于九年
*烏孫：大昆彌雌栗靡三十九年

## 大事
*正月，王商復為大司馬。
*王商薨，王根為大司馬、驃騎將軍。
*北地太守谷永、中壘校尉劉向等因災異上言，論王氏專權問題。漢成帝赴張禹家徵詢意見。
*匈奴搜諧單于薨，弟車牙若鞮單于立。
*趙昭儀害后宮皇子。

## 生
漢經學家董鈞生。

## 卒
大秦將軍阿格里帕卒。

分類:前一〇年代
一
燕元

**燕元**，十六國後燕成武帝之年號也。始於燕元元年正月，止於燕元二年，凡二年。

## 史
一說，《歷代建元考》載，燕元為十六國時燕文明帝之年號，謂自晉穆帝永和元年起改元燕元，歷四年。然《晉書》、《資治通鑑》皆稱文明帝以古者諸侯即位，但稱元年，故不用年號。或疑為附會後燕成武帝之燕元年號。

## 大事
*燕元元年正月，後燕成武帝重建燕國。
*燕元元年，後燕成武帝稱燕王。
*燕元元年正月，後燕成武帝攻鄴。
*燕元元年，秦慕容農反，殺鄴將石越。農歸後燕。
*燕元元年二月，後燕安撫冀州民。
*燕元元年七月，後燕慕容麟據中山。
*燕元元年，翟斌事泄，翟真遁走。
*燕元元年，後燕盡取河北。
*燕元二年六月，高句麗陷遼東。

## 生
*燕元元年，宋金紫光祿大夫顏延之生。
*燕元元年，晉沙門釋僧肇生。
*燕元二年，宋康樂侯謝靈運生。

## 卒
*燕元元年六月，西燕烈文帝崩。
*燕元二年八月二十六，秦宣昭帝崩。

## 紀年
:

## 引據
《歷代建元考》

分類:後燕年號
前十四年

合黃帝紀元**二六八四年**，孔子**五三八年**，皇紀**六四七年**，檀君紀元**二三二〇年**，佛曆**五三一年**，歲次**丁未**，肖**羊**。

## 年號紀年
漢：永始三年

## 其他紀年
*新羅：赫居世居世干四十四年
*高句麗：琉璃明王六年
*百濟：溫祚王五年
*匈奴：搜諧若鞮單于七年
*烏孫：大昆彌雌栗靡三十七年

## 大事
*春正月，漢成帝遣使分循郡國。
*十一月，樊並起義。
*十二月，山陽鐵官徒起義。
*揚雄作《甘泉賦》、《河東賦》。
*谷永請禁祭祀方術事。

## 生
漢新息侯馬援生。

## 卒
*漢山陽鐵官徒蘇令卒。
*漢御史大夫王駿卒。
*漢安陽敬侯王音薨。

分類:前一〇年代
一
前十五年

合黃帝紀元**二六八三年**，孔子**五三七年**，皇紀**六四六年**，檀君紀元**二三一九年**，佛曆**五三〇年**，歲次**丙午**，肖**馬**。

## 年號紀年
漢：永始二年

## 其他紀年
*新羅：赫居世居世干四十三年
*高句麗：琉璃明王五年
*百濟：溫祚王四年
*匈奴：搜諧若鞮單于六年
*烏孫：大昆彌雌栗靡三十六年

## 大事
*二月，入谷補吏。
*五月，王商為大司馬、衛將軍，輔政。
*十一月，翟方進為丞相。
*十一月，饑饉仍臻，流散冗食，餒死於道，數以百萬。
*十二月，薛宣罷相。

分類:前一〇世紀
一
熬稃

縮圖|米花
**熬稃**，炒糯穀也。

宋時俗名**孛婁**，又號**糯米花**、**爆穀**，今呼之曰**爆米花**。
## 小史
縮圖|熬稃機，每見於中土
南美印加故地，舊傳有爆黍之法，蓋食黍之權輿也，其術行之數千載矣。

及美利堅值大蕭條之際，百業凋敝，商賈不行。惟此物價廉，糴之甚易，貧者賴以充飢。由是市易獨盛，甚至田家種藝，歲入多仰給於此。按美利堅司農有司所計，彼國所產玉蜀黍，太半皆供爆食云。
## 引據

分類:小食
前十一年

合黃帝紀元**二六八七年**，孔子**五四一年**，皇紀**六五〇年**，檀君紀元**二三二三年**，佛曆**五三四年**，歲次**庚戌**，肖**狗**。

## 年號紀年
漢：元延二年

## 其他紀年
*新羅：赫居世居世干四十七年
*高句麗：琉璃明王九年
*百濟：溫祚王八年
*匈奴：車牙若鞮單于元年
*烏孫：小昆彌未振將元年、大昆彌伊鐵靡元年

## 大事
*烏孫內訌。
*文學家揚雄獻《甘泉賦》，除為郎。雄年四十三。
*康居王遣子入侍。

分類:前一〇年代
一
前十三年

合黃帝紀元**二六八五年**，孔子**五三九年**，皇紀**六四八年**，檀君紀元**二三二一年**，佛曆**五三二年**，歲次**戊申**，肖**猴**。

## 年號紀年
漢：永始四年

## 其他紀年
*新羅：赫居世居世干四十五年
*高句麗：琉璃明王七年
*百濟：溫祚王六年
*匈奴：搜諧若鞮單于八年
*烏孫：大昆彌雌栗靡三十八年

## 大事
*六月，詔禁奢侈逾制。
*蜀郡何武為京兆尹。
*十一月，王商病，免職。
*十二月，揚雄作《校獵賦》、《長楊賦》。

## 生
大秦大阿格里皮娜生。

## 卒
大秦勳貴雷必達薨。

分類:前一〇年代
一
前十六年

合黃帝紀元**二六八二年**，孔子**五三六年**，皇紀**六四五年**，檀君紀元**二三一八年**，佛曆**五二九年**，歲次**乙巳**，肖**蛇**。

## 年號紀年
漢：永始元年

## 其他紀年
*新羅：赫居世居世干四十二年
*高句麗：琉璃明王四年
*百濟：溫祚王三年
*匈奴：搜諧若鞮單于五年
*烏孫：大昆彌雌栗靡三十五年

## 大事
*五月，王莽為新都侯。
*六月，立趙飛燕為皇后。
*劉向進《列女傳》、《新序》、《說苑》。
*七月，罷昌陵。

## 生
*漢齊王劉縯生。
*漢安豐侯竇融生。

## 卒
八月十九，漢邛成太后崩。

分類:前一〇年代
一
前十七年

合黃帝紀元**二六八一年**，孔子**五三五年**，皇紀**六四四年**，檀君紀元**二三一七年**，佛曆**五二八年**，歲次**甲辰**，肖**龍**。

## 年號紀年
漢：鴻嘉四年

## 其他紀年
*新羅：赫居世居世干四十一年
*高句麗：琉璃明王三年
*百濟：溫祚王二年
*匈奴：搜諧若鞮單于四年
*烏孫：大昆彌雌栗靡三十四年

## 大事
*秋，河溢渤海等郡。
*冬，廣漢鄭躬起義事敗。
*王譚卒，以王商領城門兵，置幕府。

## 生
日耳曼尼亞將軍阿米尼烏斯生。

## 卒
漢平阿安侯王譚薨。

分類:前一〇年代
一
前十八年

合黃帝紀元**二六八〇年**，孔子**五三四年**，皇紀**六四三年**，檀君紀元**二三一六年**，佛曆**五二七年**，歲次**癸卯**，肖**兔**。

## 年號紀年
漢：鴻嘉三年

## 其他紀年
*新羅：赫居世居世干四十年
*高句麗：琉璃明王二年
*百濟：溫祚王元年
*匈奴：搜諧若鞮單于三年
*烏孫：大昆彌雌栗靡三十三年

## 大事
*十一月，鄭躬起義。
*孝成趙皇后得寵。
*班婕妤自請奉長信宮。

分類:前一〇年代
一
前二十年

合黃帝紀元**二六七八年**，孔子**五三二年**，皇紀**六四一年**，檀君紀元**二三一四年**，佛曆**五二五年**，歲次**辛丑**，肖**牛**。

## 年號紀年
漢：鴻嘉元年

## 其他紀年
*新羅：赫居世居世干三十八年
*高句麗：東明聖王十八年
*匈奴：復株累若鞮單于十一年、搜諧若鞮單于元年
*烏孫：小昆彌安日元年、大昆彌雌栗靡三十一年

## 大事
*漢成帝時出微行，鬥雞走馬，自稱富侯家人。富平侯張放系許皇后妹夫。
*薛宣為御史大夫。
*三月，張禹以老病罷，薛宣為丞相。王駿為御史大夫。
*匈奴復株累單于薨，弟搜諧若鞮單于立。

## 生
大秦執政官塞揚努斯生。

## 卒
漢東平思王劉宇薨。

分類:前二〇年代
二
燕成武帝

**後燕世祖成武皇帝**諱**垂**，**慕容**氏，字**道明**，一曰字**道業**、**叔仁**，初名**霸**，鮮卑名諱**阿六敦**。燕景昭帝時賜名**𡙇**，後改曰**垂**。昌黎棘城人，鮮卑人。十六國後燕國主。燕文明帝第五子，母文昭皇后。

## 紀
上年十三，即從父征伐，才兼文武，驍勇多謀。燕文明帝八年，從討鮮卑宇文部逸豆歸，從旁邀擊，斬其將涉夜干，使宇文部尋亡。景昭帝元年，以後趙主新喪、其國自亂之際，獻策請速攻趙，為燕主所納。明年取後趙幽州等地，且說燕王勿殺降卒，以服趙人之心。元璽三年，封為**吳王**。建熙六年，與太宰恪力拔晉之洛陽，為征南大將軍、荊州牧等職。十年，桓溫伐燕，上大破晉軍，威名大振。十一月，以燕內亂，西投秦，為秦主所知。明年，秦滅燕，上至鄴，密圖興復。秦建元十八年，不顧眾臣之非議，勸秦主攻晉。淝水之戰，秦兵大敗，唯上之軍三萬屯據鄖城而未損。

建元二十年，起兵叛秦，號**燕王**，史稱後燕，明年稱帝。後燕建興十年，命子寶伐魏，於參合陂之役慘敗。十一年三月，自領兵攻魏，大破魏軍。四月，以疾還師，崩於途。年七十一，諡曰**成武皇帝**，廟號**世祖**。

## 軼事
後燕成武帝幼時頗好遊獵。一日，上於騎射時不慎自馬上栽落，乃叩齒矣。上雖為庶出，然少時頗受父嘉寵，其異母嫡兄景昭帝乃謂之忌也。景昭帝立為燕王，為報復奚落成武帝，以其落地磕牙之糗事，乃令易名曰𡙇，意欲使成武帝效先賢郤𡙇，心實甚惡之。尋又以「𡙇」字犯讖緯文書，即省其之夬部，以垂字為其新名也。

## 宗室
### 父母
*父：燕文明帝
*嫡母：文明皇后
*生母：文昭皇后

### 兄弟姊妹
#### 兄弟
*次兄：燕景昭帝
*四兄：慕容恪，太原王
*弟：南燕穆帝
*弟：南燕獻武帝

#### 姊妹
慕容氏：生母不詳

### 後妃
*成昭皇后：燕光壽二年為可足渾皇后所害。
*可足渾氏：景昭帝可足渾皇后之妹，光壽二年娶為妻，建熙十年棄之
*後燕僖帝生母：姓氏未詳，建熙十一年為成武帝所殺
*段貴嬪：後燕昭文帝之養母，後尊為皇太后

### 子
*長子：後燕獻莊帝
*四子：後燕惠愍帝
*子：慕容農，字道厚，小字惡奴，遼西桓烈王
*子：慕容隆，高陽康王
*子：後燕僖帝
*子：慕容柔，陽平孝王
*子：後燕昭文帝
*子：慕容朗，渤海王
*子：慕容鑑，博陵王
*子：慕容倭奴，魯陽王，建興十年於參合陂之戰中為魏所俘殺

## 引據
*《晉書·卷一百二十三·載記第二十三》
*《魏書·卷九十五·列傳第八十三》
*《北史·卷九十三·列傳第八十一》
*《十六國春秋·卷十一·後燕錄》

分類:後燕本紀
前十九年

合黃帝紀元**二六七九年**，孔子**五三三年**，皇紀**六四二年**，檀君紀元**二三一五年**，佛曆**五二六年**，歲次**壬寅**，肖**虎**。

## 年號紀年
漢：鴻嘉二年

## 其他紀年
*新羅：赫居世居世干三十九年
*高句麗：東明聖王十九年、琉璃明王元年
*匈奴：搜諧若鞮單于二年
*烏孫：大昆彌雌栗靡三十二年

## 大事
*大秦人盡得伊比利亞半島。
*大秦《奧古斯都雕像》做成。
*春，漢成帝行幸雲陽、甘泉。
*三月，漢博士行大射禮。
*夏，漢徙郡國豪桀貲五百萬以上五千戶於昌陵。
*五月，癸未，漢隕石於杜郵三。
*六月，漢立中山憲王劉福孫劉云客為廣德王。
*六月，漢城陽哀王劉雲薨；無子，國除。

## 卒
九月二十一日，大秦詩人維吉爾卒。

分類:前一〇年代
一
前廿一年

合黃帝紀元**二六七七年**，孔子**五三一年**，皇紀**六四〇年**，檀君紀元**二三一三年**，佛曆**五二四年**，歲次**庚子**，肖**鼠**。

## 年號紀年
漢：陽朔四年

## 其他紀年
*新羅：赫居世居世干三十七年
*高句麗：東明聖王十七年
*匈奴：復株累若鞮單于十年
*烏孫：小昆彌烏就屠三十三年、小昆彌拊離元年、大昆彌雌栗靡三十年

## 大事
*正月，令二千石勸勉農桑。
*閏九月，烏孫內亂。西域各國上書請再用段會宗為都護，從之。城郭諸國聞之均親附。

## 卒
漢御史大夫于永卒。

分類:前二〇年代
二
熹平

**熹平**，漢靈帝之年號也。始於熹平元年五月，止於熹平七年三月，凡七年。

## 大事
熹平七年三月改元光和。

## 生
*熹平二年，漢文人禰衡生。
*熹平三年，魏陽里亭侯賈逵生。
*熹平三年，吳宛陵侯諸葛瑾生。
*熹平三年，漢文學家蔡文姬生。
*熹平四年，吳平虜伯周瑜生。
*熹平四年，吳長沙王孫策生。
*熹平五年，漢斄鄉侯馬超生。
*熹平五年，漢尚書令、護軍將軍法正生。
*熹平六年，漢關內侯王粲生。

## 卒
*熹平元年三月初八，漢安樂鄉侯胡廣薨。
*熹平元年夏五月，漢高鄉侯侯覽薨。
*熹平三年，漢大司農皇甫規卒。

## 紀年
:

分類:漢年號
前廿二年

合黃帝紀元**二六七六年**，孔子**五三〇年**，皇紀**六三九年**，檀君紀元**二三一二年**，佛曆**五二三年**，歲次**己亥**，肖**豬**。

## 年號紀年
漢：陽朔三年

## 其他紀年
*新羅：赫居世居世干三十六年
*高句麗：東明聖王十六年
*匈奴：復株累若鞮單于九年
*烏孫：小昆彌烏就屠三十二年、大昆彌雌栗靡二十九年

## 大事
*漢哀帝父定陶王劉康薨，哀帝嗣立，年三歲。
*王莽拜黃門郎，後升射身校尉。
*春三月，壬戌，隕石落於東郡八。
*夏六月，潁川鐵官徒申徒聖等百八十人起義，殺長吏，盜庫兵，自稱將軍，經歷九郡。漢遣丞相長史、御史中丞捕之，皆伏誅。
*秋，王鳳疾，漢成帝數自臨問，欲使平阿侯王譚代大將軍。鳳否之，保舉御史大夫王音繼大將軍。及鳳將死，上書謝恩，复薦音以自代，言譚等五人必不可用。帝許之。先是，譚倨傲，不肯迎鳳。而音敬鳳有加，卑恭如子，故鳳舉之。
*八月二十四，大將軍王鳳薨。九月初二，漢成帝以其生前所舉，以王音為大司馬、車騎將軍。賜王譚位特進，領城門兵。安定太守谷永以譚不得大將軍之位，勸其辭讓，不受城門之職。由是譚、音相望，遂結怨恨。
*漢蜀中大儒揚雄年三十二。
*漢于定國之子永為御史大夫，位列三公。
*猶太大希律王始造新港該撒利亞，此為向大秦奧古斯都致敬而名之。

## 生
漢高安侯董賢生。

## 卒
八月二十四，大將軍王鳳薨。

分類:前二〇年代
二
郝昭

**郝昭**，字**伯道**，魏太原人。

昭為人雄壯，年少入伍，多立功，數遷雜號將軍，鎮守河西四十餘年，民夷畏服。

太和元年，麴英叛魏，臨羌、西都縣長俱亡，昭同鹿磐伐之，斬英。

太和二年初，張郃於街亭殲蜀將馬謖部，都督曹真以諸葛亮必犯陳倉為由，遣昭同王生守陳倉城，卒僅千餘。十二月，亮自領兵攻城。先是遣同鄉靳詳勸降，昭拒。亮遂攻城凡二十餘日，不克。費曜援兵至，亮退兵。昭因功拜列侯。

昭雄壯有智略，善守城，魏明帝嘗贊昭曰︰「卿鄉里乃有爾曹快人，為將灼如此，朕復何憂乎？ 」明帝欲大用昭，昭竟病卒，遺令見於獨子凱傳。

鍾敬伯亦云「郝昭盡有智略。」

## 據
*《三國志·魏書·明帝紀》
*《匯評三國志演義》
五十一年

## 大事
*五月十一，光武帝下詔：「昔契作司徒，禹作司空，皆無『大』名，其令「司徒」「司空」二府去『大』。」又改大司馬為太尉。
*大司徒玉況卒，馮勤繼任司徒。趙憙拜太尉，封關內侯。

## 生

## 卒
*四月廿一，玉況，東漢大司徒。

## 據
*《後漢書》卷一百一十四
祝續

**祝續**，字**遙緒**，明南直隸蘇州府長洲人，正德六年辛未科進士出身，仕至廣西左布政使。

## 家族
曾祖顥，正統四年進士，工書法，曾任山西布政使司參政。祖瓛，早卒。父允明。母李氏，外祖應禎，亦工書法。

## 據
前廿五年

合黃帝紀元**二六七三年**，孔子**五二七年**，皇紀**六三六年**，檀君紀元**二三〇九年**，佛曆**五二〇年**，歲次**丙申**，肖**猴**。

## 年號紀年
漢：河平四年

## 其他紀年
*新羅：赫居世居世干三十三年
*高句麗：東明聖王十三年
*匈奴：復株累若鞮單于六年
*烏孫：小昆彌烏就屠二十九年、大昆彌雌栗靡二十六年

## 大事
*正月，匈奴單于朝漢。
*三月，遣使巡行瀕河郡縣。
*四月，王商免相。
*罽賓來獻。

## 生
*漢趙王劉良生。
*三月壬辰，漢哀帝生。

## 卒
六月二十九，漢楚王劉囂薨。

分類:前二〇年代
二
前廿六年

合黃帝紀元**二六七二年**，孔子**五二六年**，皇紀**六三五年**，檀君紀元**二三〇八年**，佛曆**五一九年**，歲次**乙未**，肖**羊**。

## 年號紀年
漢：河平三年

## 其他紀年
*新羅：赫居世居世干三十二年
*高句麗：東明聖王十二年
*匈奴：復株累若鞮單于五年
*烏孫：小昆彌烏就屠二十八年、大昆彌雌栗靡二十五年

## 大事
*因中秘書頗散亡，命謁者陳農求遺書於天下；命光祿大夫劉向校經傳、諸子、詩賦，步兵校尉任宏校兵書，太史令尹咸校數術，侍醫李柱國校方技。
*劉向上《洪範五行傳論》，集古今符瑞災異，比附世事禍福。
*犍為地震，山崩，壅江水，水逆流。
*黃河決平原。
*劉向撰《別錄》。
*劉向撰《新序》、《說苑》。

## 卒
大秦人伽盧斯卒。

分類:前二〇年代
二
前廿七年

合黃帝紀元**二六七一年**，孔子**五二五年**，皇紀**六三四年**，檀君紀元**二三〇七年**，佛曆**五一八年**，歲次**甲午**，肖**馬**。

## 年號紀年
漢：河平二年

## 其他紀年
*新羅：赫居世居世干三十一年
*高句麗：東明聖王十一年
*匈奴：復株累若鞮單于四年
*烏孫：小昆彌烏就屠二十七年、大昆彌雌栗靡二十四年

## 大事
*正月，匈奴欲降勿受。
*六月，王氏五人同日封侯。
*漢平西夷。

## 卒
大秦大法官瓦羅卒。

分類:前二〇年代
二
前廿八年

合黃帝紀元**二六七〇年**，孔子**五二四年**，皇紀**六三三年**，檀君紀元**二三〇六年**，佛曆**五一七年**，歲次**癸巳**，肖**蛇**。

## 年號紀年
漢：建始五年、河平元年

## 其他紀年
*新羅：赫居世居世干三十年
*高句麗：東明聖王十年
*匈奴：復株累若鞮單于三年
*烏孫：小昆彌烏就屠二十六年、大昆彌雌栗靡二十三年

## 大事
*春，杜欽向王鳳推薦王延世，堵塞決河。
*三月，漢成帝詔王延世為光祿大夫，秩中二千石，賜爵關內侯、黃金百斤。
*三月，改年號為河平。
*六月，罷典屬國及大鴻臚。
*劉向撰《列女傳》。
*東平王劉宇求諸子及《太史公書》。
*九月，議減死刑及簡律令。
*織室之設。

## 卒
漢淮陽憲王劉欽薨。

分類:前二〇年代
二
前廿九年

合黃帝紀元**二六六九年**，孔子**五二三年**，皇紀**六三二年**，檀君紀元**二三〇五年**，佛曆**五一六年**，歲次**壬辰**，肖**龍**。

## 年號紀年
漢：建始四年

## 其他紀年
*新羅：赫居世居世干二十九年
*高句麗：東明聖王九年
*匈奴：復株累若鞮單于二年
*烏孫：小昆彌烏就屠二十五年、大昆彌雌栗靡二十二年

## 大事
*春，罷中書宦者。
*三月，王商為丞相。
*四月，河決東郡金堤。
*十一月，烏孫兵圍西域都護。
*揚雄作《反離騷》。

## 卒
猶太王后米利暗一世崩。

分類:前二〇年代
二
前三十年

合黃帝紀元**二六六八年**，孔子**五二二年**，皇紀**六三一年**，檀君紀元**二三〇四年**，佛曆**五一五年**，歲次**辛卯**，肖**兔**。

## 年號紀年
漢：建始三年

## 其他紀年
*新羅：赫居世居世干二十八年
*高句麗：東明聖王八年
*匈奴：復株累若鞮單于元年
*烏孫：小昆彌烏就屠二十四年、大昆彌雌栗靡二十一年

## 大事
*傰宗起義。
*秋，關內大雨。
*十二月，匡衡免相。

## 生
漢諫大夫鮑宣生。

## 卒
*八月一日，大秦將軍馬克安東尼薨。
*八月十二日，埃及豔后克利奧帕特拉崩。
*八月，埃及法老愷撒里昂崩。

分類:前三〇年代
三
前廿三年

合黃帝紀元**二六七五年**，孔子**五二九年**，皇紀**六三八年**，檀君紀元**二三一一年**，佛曆**五二二年**，歲次**戊戌**，肖**狗**。

## 年號紀年
漢：陽朔二年

## 其他紀年
*新羅：赫居世居世干三十五年
*高句麗：東明聖王十五年
*匈奴：復株累若鞮單于八年
*烏孫：小昆彌烏就屠三十一年、大昆彌雌栗靡二十八年

## 大事
*大秦《詩集》前三卷成，凡八十八，多為情詩，寫愛情、友情、酒樂等。第三卷第一至六首又稱羅馬頌歌，嘉奧古斯都與於其治下大秦之興復，風雅、莊重。
*日本行相撲。
*春，三月，漢成帝大赦天下。
*夏，四月，丁卯，漢以侍中、太僕王音為御史大夫。
*五月，漢除吏八百石、五百石秩。
*秋，漢關東大水。
*八月，漢徙信都王劉興為中山王。

## 卒
*漢御史大夫張忠卒。
*八月，甲申，漢定陶共王劉康薨。

分類:前二〇年代
二
前廿四年

合黃帝紀元**二六七四年**，孔子**五二八年**，皇紀**六三七年**，檀君紀元**二三一〇年**，佛曆**五二一年**，歲次**丁酉**，肖**雞**。

## 年號紀年
漢：陽朔元年

## 其他紀年
*新羅：赫居世居世干三十四年
*高句麗：東明聖王十四年
*匈奴：復株累若鞮單于七年
*烏孫：小昆彌烏就屠三十年、大昆彌雌栗靡二十七年

## 大事
*春，二月，丁未晦，日有食之。
*三月，赦天下徒。
*冬，京兆尹泰山王章下獄，死。
*冬，陳留太守薛宣為左馮翊。

## 生
漢侍中蔡茂生。

## 卒
漢廣陽王劉舜薨。

分類:前二〇年代
二
德勝

**德勝**，明時漢王劉通自立之年號，始於德勝元年，止於德勝二年，凡二年。

## 史
天順八年，劉通率流民起義，以止官府封山。其自號漢王，定元德勝。

## 大事
德勝二年，荊襄流民起義。

## 生
*德勝二年，明數學家王文素生。
*德勝二年二月六日，意大利數學家費羅生。
*德勝二年，琉球尚真王生。
*德勝二年，明太子太保羅欽順生。
*德勝二年十一月二十三，日本徵夷大將軍足利義尚生。

## 卒
*德勝元年正月十六，明英宗崩。
*德勝元年，西藏建築師湯東結布卒。
*德勝元年，明兵丁公守敬卒。
*德勝元年六月十五，明禮部尚書薛瑄卒。
*德勝二年一月五日，法蘭西王查理一世崩。
*德勝二年，維吾爾詩人魯提菲卒。

## 紀年
:

分類:明年號
劉宏休度

**劉宏**，字**休度**，彭城綏輿里人。宋宗室，文帝第七子。孝武帝、明帝異母兄弟。

## 傳
早喪母。元嘉二十一年，年十一，封**建平郡王**，邑二千戶。少而閒素，篤好文籍。太祖寵愛殊常，為立第於雞籠山，盡山水之美。建平國職，高他國一階。二十四年，為中護軍，領石頭戍事。

出為徵虜將軍、江州刺史。二十八年，徵為中書令，領驍騎將軍。元兇弒立，以為左將軍、丹陽尹，遷散騎常侍、鎮軍將軍、江州刺史。世祖入討，劉劭錄宏殿內。世祖先嘗以一手板與宏，宏遣左右親信周法道齎手板詣及世祖。事平，以尚書左僕射，使奉太后，還加中軍將軍、中書監，僕射如故。臧質為逆，宏以仗士五十人入六門。

為人謙儉周慎，禮賢接士，明曉政事，上甚信仗之。時普責百官讜言，劉宏議曰：「臣聞建國之道咸殊，興王之政不一。至於開諫致寧，防口取禍，固前王同軌，後主共則。秦、殷之敗，語戮刺亡；周、漢之盛，謗升箴顯。陛下至德神臨，垂精思治，進儒禮而崇寬教，哀獄法而黜嚴刑，表忠行而舉貞，闢處士而求賢異，修廢官而出滯賞，省日膳而尚本食，禁貴遊而弛榷酤，通山澤而易關梁，固已海內仰道，天下知德。今復開不諱之塗，獎直言之路，四海希風，天下幸甚。舉蒙採問，敢不悉心，謹條鄙見，置陳如左。辭理違謬，伏以震讋。夫用兵之道，自古所慎。頃干戈未戢，武備宜修，而卒不素練，兵非夙習。且戎衛之職，多非其才，或以資厚素加，或以祿薄帶帖，或寵由權門，恩自私假，既無將領，虛屍榮祿。至於邊城舉燧，羽驛交馳，而望其擐甲推鋒，立功閫外，譬緣木求魚，不可得矣。常謂臨難命師，皆出倉卒，驅烏合之眾，隸造次之主，貌疏情乖，有若胡、越，豈以其力，拔危濟難！故奔北相望，覆敗繼有。今欲更選將校，皆得其人，分台見將，各以配給，領、護二軍，為其總統。令撫士卒，使信先加，農隙校獵，以習其事，三令五申，以齊其心，使止應規，進退中律，然後畜銳觀釁，隨時而動，陷堅摧敵，折衝於外。孫子曰：『視卒如赤子，故可與之共死。』故張弮效爭之心，吮癰致必盡之命，豈不由恩人士輕其生，令明者卒畢其力。考心跡事，如或有在，妄陳膚知，追懼乖謬。」

轉尚書令，加散騎常侍，將軍如故；給鼓吹一部，尋進號衛將軍，中書監、尚書令如故。宏少而病多，大明二年疾動，求去尚書令，以本號開府儀同三司，加散騎常侍，中書監如故。未拜，其年薨，年二十五。追贈侍中、司徒，中書監如故，諡曰**宣簡**，給班劍二十人。

上悼甚至，每朔望輒出臨靈，自為墓誌銘并序。與東揚州刺史顏竣詔曰：「宏夙情業尚，素心令績，雖年未及壯，願言兼申。謂天道可倚，輔仁無妄，雖寢患淹時，慮不至禍。豈圖祐善虛設，一旦永謝，驚惋摧慟，五內交殞。平生未遠，舉目如昨，而賞對遊娛，緬同千載，哀酷纏綿，實增痛切。卿情均共，重以周旋，乖拆少時，奄成今古，聞問傷惋，當何言也。」五年，益諸弟國各千戶，先薨者不在其例，唯宏追益。

## 宗族
### 父母
*父：宋文帝
*母：曹婕妤

### 兄弟姊妹
#### 兄弟
*長兄：宋元帝
*次兄：始興王劉濬
*三兄：宋孝武帝
*四兄：南平王劉鑠
*五兄：廬陵王劉紹
*六兄：竟陵王劉誕
*八弟：東海王劉褘
*九弟：義陽王劉昶
*十弟：武昌縣侯劉渾
*十一弟：宋明帝
*十二弟：始安縣王劉休仁
*十三弟：晉平王劉休佑
*十四弟：海陵王劉休茂
*十五弟：鄱陽哀王劉休業
*十六弟：臨慶衝王劉休倩
*十七弟：新野懷王劉夷父
*十八弟：桂陽王劉休範
*十九弟：巴陵王劉休若

#### 姊妹
*海鹽公主
*長城公主
*臨川長公主
*淮陽長公主
*新蔡公主
*南陽公主
*東陽獻公主
*琅邪貞長公主
*南郡獻公主
*尋陽公主
*廬江公主

分類:南朝列傳
前卅一年

合黃帝紀元**二六六七年**，孔子**五二一年**，皇紀**六三〇年**，檀君紀元**二三〇三年**，佛曆**五一四年**，歲次**庚寅**，肖**虎**。

## 年號紀年
漢：建始二年

## 其他紀年
*新羅：赫居世居世干二十七年
*高句麗：東明聖王七年
*匈奴：呼韓邪單于二十七年
*烏孫：小昆彌烏就屠二十三年、大昆彌雌栗靡二十年

## 大事
*中國漢時創以平向水輪，以滑輪、禦帶推橐，用自鐵冶爐之鼓風。
*春，正月，漢罷雍五畤及陳寶祠，皆從匡衡之請也。
*正月，辛巳，漢成帝始郊祀長安南郊。
*正月，漢減天下賦錢，算四十。
*閏月，漢以渭城延陵亭部為初陵。
*三月，辛丑，漢成帝始祠后土於北郊。
*三月，丙午，漢成帝立皇后許氏。
*三月，漢罷六廄技巧官。
*夏，漢大旱。
*夏，漢關中終南山一帶有傰宗等數百人發動起義。
*在鄠縣有梁子政領導的起義。
*大秦安東尼與埃及女王克里奧佩特拉率軍十萬、戰船五百艘至希臘西海岸。屋大維率兵八萬、戰艦四百艘渡海東征，並以舟師制安東尼海軍所屯之安布拉基亞灣口。終，戰於海。
*九月二日，埃及豔后戰中敗於大秦海軍。

## 卒
匈奴呼韓邪單于薨。

分類:前三〇年代
三
劉通

*劉通 (漢)
*劉通 (唐)
*劉通 (元初)
*劉通 (元)
*劉通 (明初)
*劉通 (明)
*劉通 (民國)
前卅二年

合黃帝紀元**二六六六年**，孔子**五二〇年**，皇紀**六二九年**，檀君紀元**二三〇二年**，佛曆**五一三年**，歲次**己丑**，肖**牛**。

## 年號紀年
漢：建始元年

## 其他紀年
*新羅：赫居世居世干二十六年
*高句麗：東明聖王六年
*匈奴：呼韓邪單于二十六年
*烏孫：小昆彌烏就屠二十二年、大昆彌雌栗靡十九年

## 大事
*春，正月，乙丑，悼考廟災。
*石顯遷長信中太僕，秩中二千石。
*立故河間王劉元弟上郡庫令劉良為河間王。
*有星孛於營室。赦天下。
*正月，壬子，封舅諸吏、光祿大夫、關內侯王崇為安成侯；賜舅王譚、王商、王立、王根、王逢時爵關內侯。
*夏，四月，黃霧四塞，詔博問公卿大夫，無有所諱。
*八月，有兩月相承，晨見東方。
*冬，十二月，作長安南、北郊，罷甘泉、汾陰祠，及紫壇偽飾、女樂、鸞路、騂駒、龍馬、石壇之屬。
*十二月，令郡國被災什四以上，免田租。

分類:前三〇年代
三
全方貧工之聯合

**全方貧工之聯合**，乃蘇聯、東德之國訓，宗共產之義者多奉為圭臬。斯言肇見於《宣言》。考斯言之所由起，論者有二說：或謂肇乎法國女文士弗洛拉·特里斯坦；或謂馬、恩二氏客寓倫敦，閱憲章協會喉舌《北極星報》所載詩篇，深沾其澤，遂發斯言。

## 華譯

蓋此段屢經迻譯，歷歲滋久，始有今之定本。考《宣言》結語，光緒二十九年已有明文。是年二月，上海廣智書局刊行趙必振所譯日人福井準造《近世社會主義》一書，歷述馬克思生平學說。書中記共產主義者同盟布告「宣言書」，謂其「大攻擊經濟社會之現組織，絕叫社會制度之改革，為勞動者吐萬丈之氣焰」，其末段譯云：此乃今見《宣言》結語之最古中譯也。雖然，最後之標語未譯。

至若標語華譯，其先者在光緒三十二年初。同盟會機關報《民報》第二期刊朱執信《德意志社會革命家小傳》一文，專論「馬爾克」生平與學說。稱其「所為文，奇肆酣暢，風動一時，當世人士以不知馬爾克之名為恥。」其譯此段云：末句即是。

同年六月，宋教仁於《民報》第五期譯載日本《社會主義研究》雜誌《萬國社會黨大會略史》一文，其「敘論」復摘譯此段云：

其言「萬國勞動者其團結」，與今之「全世界無產者，聯合起來」，尤有異曲同工之妙。迨民國八年五月，北京《晨報》連載淵泉所譯日人河上肇《馬克思之唯物史觀》，中引《宣言》數節，其末句云：「願我萬國勞動者團結勿懈！」

西元一九一九年，蘇俄造幣，兼印列國文字，其中譯云「全方貧工之聯合」，以彰四海勞工同氣連枝之旨。


File:RSFSR-1919-Banknote-100-Obverse.png | 蘇俄一九一九年百圓盧布鈔
File:RSFSR-1919-Banknote-250-Obverse.png | 蘇俄一九一九年二百五十元盧布鈔
File:RSFSR-1919-Banknote-500-Obverse.png | 蘇俄一九一九年五百圓盧布鈔
File:RSFSR-1919-Banknote-1000-Obverse.png | 蘇俄一九一九年千圓盧布鈔
File:RSFSR-1919-Banknote-5000-Obverse.png | 蘇俄一九一九年五千圓盧布鈔
File:RSFSR-1919-Banknote-10000-Obverse.png | 蘇俄一九一九年萬圓盧布鈔


明年，陳望道迻譯《共產黨宣言》，作「萬國勞動者團結起來呵」。自陳氏迻譯以迄中共建政，三十年間，《宣言》復有華崗、成仿吾與徐冰、陳瘦石、博古、喬冠華諸家譯本，及蘇聯外國文圖書出版局之百週年紀念版。中以博古校譯本流布最廣，時各解放區幹部多奉為圭臬。其末句譯云：「一切國度底無產者，聯合起來呵！」西元一九四九年，蘇聯外國文圖書出版局於莫斯科鋟版《共產黨宣言》百週年紀念本，是年流播中土。其末句定為：「全世界無產者，聯合起來！」今之定本，實肇端於此。
## 諸語譯辭
是辭也，嘗為社會主義諸邦與共產黨人奉為箴銘。

### 蘇聯箴銘
昔蘇維埃聯盟諸加盟共和國，各以其本土語文傳述斯語，然其旨皆一也。茲列如次：

## 據
歐陽詹

**歐陽詹**字**行周**，泉州晉江人。其先皆為本州州佐、縣令。閩越地肥衍，有山泉禽魚，雖能通文書吏事，不肯北宦。及常袞罷宰相為觀察使，始擇縣鄉秀民能文辭者，與為賓主鈞禮，觀游饗集必與，里人矜耀，故其俗稍相勸仕。初，詹與羅山甫同隱潘湖，往見袞，袞奇之。辭歸，泛舟飲餞。舉進士，與韓愈、李觀、李絳、崔羣、王涯、馮宿、庾承宣聯第，皆天下選，時稱「龍虎榜」。閩人第進士，自詹始。

詹事父母孝，與朋友信義。其文章切深，回復明辯。與愈友善。詹先為國子監四門助教，率其徒伏闕下，舉愈博士。卒，年四十餘。崔羣哭之甚，愈為詹哀辭，自書以遺羣。初，徐晦舉進士不中，詹數稱之，明年高第，仕為福建觀察使。語及詹，必流涕。

## 據
* 《唐書·歐陽詹傳》
弦

**弦**者，幾何術語也，言三邊直角形𡳿大斜也。
[縮圖|∠寅者[直角也，丙者卽弦]]
觀右圖中，丙卽△甲乙丙𡳿弦也。與其直角∠寅相對。
王者榮耀

**王者榮耀**者，手機遊戲也，屬多人在線戰術競技類，騰訊遊戲所創。二〇一五年十一月二十六日，公測於安卓、蘋果平臺。或詰其極類英雄聯盟系列，恐有剽竊之嫌。

分類:中華人民共和國電子遊戲
甘桓公

**甘桓公**，春秋時甘君。約在甘平公​​後。魯昭公二十四年正月辛丑，召簡公、南宮嚚以甘桓公見王子朝。劉文公謂萇弘曰：「甘氏又往矣。」萇弘對曰：「何害？同德度義。《大誓》有言：「紂有億兆夷人，亦有離德。餘有亂臣十人，同心同德。」此周故興也。君其務德，不患無人。」

## 引據
*《左傳·昭公二十四年》

分類:甘公世家
賦

**賦**者，韻文也，賦其名出於荀卿。漢人以屈宋之辭、荀卿之賦，又稱「**辭賦**」。主以四六字為句，故又稱「**四六賦**」

賦源於先秦，起於《詩》《騷》，盛於漢，興六朝。其體如文，而有用韻。漢初成體，承《騒》之音律，用奇字，引史故，時以排比、駢偶，而成鋪張揚厲之風。

## 賦史
先秦時，賦歷屈宋之賦。謂之「騒賦」，多具南楚之風。「短賦」之體，荀以為祖。因章短而得名，荀卿亦書「賦篇」，內含五章，以明儒道。

漢初，文人襲之，以賈誼、司馬相如、枚乘為首，後漢又以班固、張衡數人為首，而成漢賦，又稱**古賦**、**大賦**。辭藻華美者十八九也，如《弔屈原賦》之「襲九淵之神龍兮，沕深潛以自珍」。

魏晉興駢賦，又稱**小賦**。唐因科舉，而盛**律賦**。唐宋之時，亦有**文賦**，又稱**散賦**，以抒情寫景為主，偶有說理之用。

至明清之時為衰，律散並用，偶加八股文。以當時科舉所用，名「股賦」

## 賦選
錄名篇數章，瞭其風，知其情，以究其深意。然錄漢、宋之賦，此二者為最。

以下為漢之古賦，辭藻華美。以今觀之，字多生僻。

偭蟂獺以隱處兮，夫豈從蝦與蛭螾？……鳯皇翔於千仞兮，覽德輝而下。

——賈誼《弔屈原賦》
圜闕竦以造天，若雙碣之相望。鳳騫翥於甍標，咸溯風甫欲翔。閶闔之內，別風嶕嶢。……若夫游鷮高翬，絕坑逾斥。巉兔聯猭，陵巒超壑。比諸東郭，莫之能獲。——張衡《二京賦》

以下為宋之文賦，時散時偶。時寫景，時抒情。
浩浩乎如馮虛御風，而不知其所止，飄飄乎如遺世獨立，羽化而登仙。……哀吾生之須臾，羡長江之無窮。——蘇軾《前赤壁賦》

草木無情，有時飄零。……初淅瀝以簫颯，忽奔騰而砰湃。——歐陽修《秋聲賦》

分類:韻文
黃帝紀元

**黃帝紀元**，又稱**軒轅紀年**，紀年之法也，以黃帝登基之時為紀年之始。本道曆之所用，散見於古籍。及至清末，使用愈蕃。夫黃帝之就位也，去今極久，登極之期，推測不同，故紀年之始，諸說紛紜。
## 換式
黃帝紀元之換法，首則乃公元+2697年（黃帝誕年）為基。凡入春節，則入一也。
例：
*春節前：公元2023年+2697年=則仍內黃帝紀元4720年（時未入歲首，則無之+1。其乃照舊。）
*春節後：公元2023年+2697年=黃帝紀元4720年+1（時已進歲首，則需+1。表入歲，則乃黃帝紀元4721年也。）

分類:紀年
劉通 (元)

**劉通**，亳州譙縣人。家貧業農。母卜氏，好聲樂，每眩技者以簫鼓至門，必令娛侍，或自歌舞，以悅母心。卜氏目盲，通誓斷酒肉，禱之三十年不懈。卜氏年八十五，忽復明。

分類:元列傳
甘成公

**甘成公**，王子帶之後。春秋時甘君。在位期約在甘昭公後、甘景公前，甘平公之祖。魯昭公十二年十月，甘悼公將去成公、景公之族人，二公之族賂劉獻公殺悼公，立成公之孫鰍為平公。而成公之事，並未言及。

## 引據
《左傳》

分類:甘公世家
甘龍

**甘龍**，秦孝公之臣。孝公三年，衛鞅說孝公變法修刑，內事耕稼，外說戰死之賞罰，孝公善之。甘龍、杜摯等弗然，相與爭之。卒用鞅法，民苦之；居三年，則百姓便之。乃拜鞅為左庶長。其事在商君語中。

## 引據
*《史記·秦本紀第五》
*《商君書·更法》
*《史記·商君列傳第八》

分類:秦列傳
王子帶

**王子帶**，**姬**姓，諱**帶**，又謂**叔帶**、**大叔**。以封於甘，諡曰**昭**，故又稱**甘昭公**。其為惠王子，襄王異母弟，母曰惠后。

## 傳
襄王三年，周襄王以王子帶召戎寇周都之故，討王子帶，帶遂奔齊。十二年，襄王以臣富辰之言，詔王子帶自齊還周。

十六年，王子帶合臣頹叔、桃子亂，以狄師伐周襄王，賊大敗周師，虜周公忌父等，逐周襄王，王子帶立為王，史稱王子帶之亂或子帶之亂。十七年，晉文公納襄王，遣兵誅王子帶，叛亂平定。

## 宗室
### 父母
*父：周惠王
*母：惠后

### 兄
周襄王

## 引據
*《左傳·僖公十一年》
*《左傳·僖公十二年》
*《左傳·僖公十三年》
*《左傳·僖公十四年》
*《左傳·僖公十五年》
*《左傳·僖公十六年》
*《左傳·僖公十七年》
*《左傳·僖公十八年》
*《左傳·僖公十九年》
*《左傳·僖公二十年》
*《左傳·僖公二十一年》
*《左傳·僖公二十二年》
*《左傳·僖公二十三年》
*《左傳·僖公二十四年》
*《左傳·僖公二十五年》
*《史記·卷四·周本紀第四》

分類:甘公世家
女權

**女權**者，婦人之權也。論者謂自古天下，多由男子當家秉政，是貴乾而賤坤，悖乎均平之道。主持女權者，宏旨在破此舊格，以均形界之分。其理主於均平；且非徒託空言，亦乃播爲風潮。原其行也，凡遇被蹂抑者，則齊其力、壯其膽；革偏私之辭，易律令之規。故亦入人本之林。

坤權之學，流派繁衍，旨趣非一，其所研覈，端緒紛然。或主母氏之制；或倡產育自主；或爭庠序之教；或謂中饋之役，當再衡審；或期字育休沐；或冀同勞同酬；或籲息庭闈之暴虐；或嚴懲違志褻慢、逼淫及諸淫辟；或論墮胎自專；或攷亂倫以駮權力、隳解舊制；或思齊人於物之失；或砭男女之偏私。至若失平之本何在、兩儀制治之權界、父宗之制何由而生，凡此種種，不一而足。其旨皆在振聾發聵，啟形界之自覺，而各申其說。然譬若「墮胎合乎禮歟」、「女子安能與乎群政耶」，涉此諸端，其黨論亦往往逕庭，莫衷一是。

攷其風潮，凡四波。自西元十九稘至二十稘中，其初、次二波興焉。初則起於十九稘，時工業革命，蓋自由民治之餘緒。所務庶建，兼求女男律令之齊。次則及一九六〇年代，時風尚放達，志求大同，語階級之爭，重傭保之權。謂世道愛男，宜盡毀之，以建氓庶之世。然是時之論，未必敵視男子，而期平等之風，使女界覺醒也。

沈寂三十載，潮流復湧。第三波起於九十年代，非獨恤女，亦兼及男。如胡克斯之屬，謂女權當使男子自強，而非使其自餒，必破形界而同心，乃克有成。第四波，發於二〇一一年，時有佔領華爾街、起事阿拉伯者。及二〇一七年，女界呼號：「予亦受害」。洎乎斯時，主女權者所論究，蓋統會貧富、教門、狎侮諸端而一之。且省克前弊，謂往者風潮，多囿於黌門之內，恃乎民治之國，又泰西、白人、中戶之屬，而忽略他種。遂博取眾家，兼求種類、形界之平，由是黔黎、自由、激進、交參、社會、馬學諸流，紛然並起。

及至二十年代，伸張女權之議益熾，其說彌綸四海，不以品秩、族類、教門、國境而生區隔。列國風俗雖殊，然婦女多思參決國事，抒發宏議。若乃廢止蘇丹與非洲諸國之割禮，蠲除大食諸邦婦女障面之俗，俾其克保膚體，不受拘攣。由是觀之，斯說已與人道、公理相表裏矣。

## 引據
暗殺教室

《**暗殺教室**》，日本漫畫。平成廿四年七月，始載於《週刊少年Jump》，至平成廿八年三月畢。平成廿七年一月，動畫始映，次年，二季始映。

## 始
有異物，號「殺夫子」。毁月七成，又言毁天下於次年。然，願任椚丘中學三戍班之師。諸國寄三戍以生徒，輔以配備刺之，懸賞百億日元。故眾生徒奉命弒師。

## 人物
;殺夫子
:福山潤聲之。自謂毀月七成，又言滅天下於次年三月者。其行之速，可比二十倍音速，善怙此戲人而莫可奈何。與諸國盟以「禁傷學子」之約師於椚丘中學三戍班。座右銘曰「學殺一體。」

分類:平成漫畫
分類:平成動畫
劉通仲達

**劉通**，字**仲達**，東平齊河人，元初名將。初從嚴實來歸，實薦於太師木華黎，授齊河總管，遷鎮國上將軍、左副都元帥、濟南知府、德州總管、行軍千戶，寶佑四年，卒於任。

## 宗族
*子：劉復亨
**長子：劉浩
**次子：劉澤
**三子：劉澧
**四子：劉淵
***子：劉無晦
**五子：劉準

分類:元列傳
惠后

**惠后**，陳人，亦曰**陳媯**。周惠王次后，有嬖，生子叔帶。

## 傳
惠王元年，陳媯歸惠王，虢公、晉侯、鄭伯使原莊公往陳迎之。

五年，為惠王產一子，即叔帶。

惠王晚年愛子帶，欲立為王，而未及事，惠王崩矣。太子鄭即位，是為襄王。襄王十八年，惠后與叔帶、襄王廢后隗氏引戎狄入周，叔帶自立為王，襄王出奔。

分類:周本紀
富辰

**富辰**，周襄王之大夫。傳為富姓之宗。說襄王詔還子帶，伏子帶之亂。又以襄王與鄭厲公於王平子頹之亂之事，厲公子文公謂周為恨；又以鄭攻衛、滑二國為周所阻，周、鄭之交愈不善。周襄王以北翟伐鄭，後娶狄國之女隗氏為妻，富辰謂兩事之阻皆不效。後子帶與隗氏通，襄王欲廢后，致狄人之師伐周，襄王出奔。富辰自將兵戰狄師，與周公忌父、原伯、毛伯同死。

## 引據
*《史記·周本紀》
*《左傳·僖公二十二年》
*《左傳·僖公二十四年》

分類:周列傳
邏輯門

**邏輯門**者，或曰**門**，集成電路𡳿基也，所以繫運算，成計算機。輸入定值，則出定值。

## 邏輯門各類

### 非門
**非門**者，又曰**反相器**。入正出負，入負出正，是以反也。

## 或門
**或門**者，論理學又曰**選言**。入者但有正則出正，入者咸負則出負。

## 與門
**與門**者，兩級皆正而出正也。

## 據

分類:光電科技
門 (釋義)

*所以通隔斷，防盜患者，宜閲此文；
*集成電路之基，宜閲此文；
*生物學門類，宜閲門 (生物學)。
甘景公

**甘景公**，春秋時甘君，王子帶之後。在位期約在甘成公之後、甘簡公之前。魯昭公十二年十月，甘悼公將去成公、景公之族人，二公之族賂劉獻公殺甘悼公，立成公之孫鰍為平公。而景公之事，並未言及。

## 引據
《左傳》

分類:甘公世家
甘簡公

**甘簡公**，春秋時甘君，王子帶之後。在位期約在成公、景公之後。簡公薨，無子，立其弟過為君，是為悼公。魯昭公十二年十月，甘悼公為劉獻公所殺。

分類:甘公世家
甘悼公

**甘悼公**，春秋時甘君，諱**過**。魯襄公三十年五月癸巳，周靈王崩，尹言多、劉定公、單獻公、甘悼公、鞏簡公殺儋括所立之王子佞夫。曰「天王殺其弟佞夫。」魯昭公十二年十月，甘簡公薨，無子，立其弟過，是為悼公。悼公將去成公、景公之族人，二公之族賂劉獻公。丙申，劉獻公殺悼公，而立成公之孫鰍為平公。

分類:甘公世家
瑪尼友記

《**瑪尼友記**》，為泰文教本，凡十二卷。拉差尼西派萬著。泰國教育部於佛曆二五二一年刊行，迄二五三七年。主角有瑪尼、瑪納、比迪、楚哉等人。

分類:泰國小說
甘平公

**甘平公**，春秋時甘君，諱**鰍**，甘成公之孫。魯昭公十二年十月，甘簡公薨，無子，立其弟過為主，是為悼公。悼公將去成公、景公之族人，二公之族賂劉獻公。丙申，劉獻公殺甘悼公，而立鰍為甘平公。二十二年，王子朝作亂，其與鞏簡公敗績於京。

分類:甘公世家
大廉

**大廉**，**嬴**姓，**廉**氏，華夏族，黃帝四世孫、東夷酋首伯益之長子。廉氏後人奉大廉為廉氏之祖。大廉玄孫日孟戲、中衍，鳥身人言。帝太戊使之為御，以女妻中衍。自太戊下，中衍之後，遂世有功，以佐殷國，故嬴姓多顯，遂為諸侯。秦祖蜚廉、惡來即大廉之後。

## 引據
《史記·秦本紀》

分類:葛伯世家
劉通 (明初)

**劉通**，明初**鎮國將軍**。南直隸沛縣人。元末從太祖舉義，隨徐達征伐南方諸雄。及太祖稱帝，洪武元年從常遇春北伐，攻陷東昌，建平山衛，為指揮。後復隨達北伐，取元京師大都、中京大寧及阿耳等地。官至左軍都督府都督，史稱武勇離倫，南征北伐，所向克捷。上嘉之曰忠，主帥稱之曰能。以老封鎮國將軍，賜家東昌，建第於古樓南路西。以功高僅身後，則不足以答其忠。詔其子孫世襲駐東昌之左軍都督府山東都指揮使司平山衛堂官舍人、指揮同知。在任時除暴安民，參決建磚城、鼓樓。晚年居家時，救山西等處移民、鑿疏黃河、解圍靖難軍攻聊城。其後八代皆掌平山衛世職，其指揮三人，指揮同知七人，懷遠將軍四人，後軍都督府都督同知一人，守備四人，指揮舍人十一人。六世孫寵，平山衛世襲指揮同知，誥封懷遠將軍，萬曆二十一年從修光岳樓。

分類:明列傳
劉通 (明)

**劉通**，明義軍之首，今商水郝崗鄉千斤劉村人。時朝政昏暗，百姓難活，皆出逃以生。通受其害，於正統十二年入湖北山中，墾礦為生。然明廷立山禁，不許逃戶入山。天順八年，通招流民起義，欲止官府封山。其自稱**漢王**，以僧石龍為軍師，遂攻襄陽、鄧州、漢中等地，其軍屢勝。明年三月，明廷調兵，以四路反撲，義軍遂不利。獲劉通將士凡三千五，又從屬萬餘。通後解至北京，殺之。義軍雖敗，明廷亦收還詔令，眾流民皆附籍為民，開荒耕種。通鄉黨據其舉千斤石獅而無懼，以其村名號「千斤劉村」。

分類:明列傳
一九二七年

## 大事
元月，國府收九江、漢口租界。九月，秋收起義。十一月，黃麻起義。
## 生
## 殁
*王國維自沉于頤和園昆明湖，享年四十有九。
*芥川龍之介仰藥自鴆，享年三十有五。
*康有為病卒青島，享年六十九。
聖約翰大學

縮圖|聖約翰大學
**聖約翰大學**，初名**聖約翰書院**，建於西曆一八七九年，為上海教會之大學。施約瑟所立。嘗贊曰：「東方哈佛。」後併於華東師範大學。育顧維鈞、宋子文、顏福慶、嚴家淦、劉鴻生、林語堂、潘序倫、鄒韜奮、榮毅仁、經叔平、貝聿銘、張愛玲、周有光等。

分類:上海市大學
光華大學

**光華大學**在上海，後併於華東師範大學。初，聖約翰大學師生數百人，離退黌序，自立學堂。「光華」二字，寓「光我中華」意，源《尚書大傳·虞夏傳·卿雲歌》：「日月光華，旦復旦兮。」胡適、徐志摩、厲麟似、吳澤霖、吳梅、劉湛恩、盧前、李石岑、梁實秋、韓湘眉、何炳松、黃任之、江問漁、呂思勉、彭文應、周有光、周煦良、錢鍾書、田漢、張爾田、章乃器、唐慶增、童伯章、沈有乾、金井羊、郭雲觀、薛迪靖、楊蔭溥、楊寬、安紹芸、胡樸安、黃炎培、王健、蕭公權等，曾任教於此。

分類:上海市大學
大夏大學

**大夏大學**，華東師範大學之端。脫於廈門大學，而是校簡稱廈大，故元名曰大廈大學。

校董有吳稚暉、吳鐵城、葉楚傖、邵力子、張嘉森、馬君武、傅式說、汪精衛、孔祥熙、何應欽、孫科、居正、王正廷、黃紹、梁寒操、楊永泰等，皆官宦。教授囊括馬君武、何昌壽、邵力子、厲麟似、郭沫若、田漢、何炳松、李石岑、曾昭掄、朱經農、程湘帆、艾偉、邵家麟、吳澤霖、王蘧常、馬宗榮、夏元瑮、謝六逸、吳澤、周昌壽、姚雪垠等。而杜月笙、虞洽卿屢屢資助。贊「東方哥倫比亞大學」。

分類:上海市大學
律師

**律師**、**訟師**、**狀師**，予當事之人以法律服務者。有專職者，亦有兼職者。

於西洋已有千年。清國宣統二年《大清刑事民事訴訟法》初言之。

分類:律法
璇璣玉衡

**璇璣玉衡**，語出《尚書·舜典》「在璇璣玉衡，以齊七政。」文簡，難釋，因而一曰星象，一曰儀器。又曰「璿璣玉衡」。

《史記卷二十五·律書第三》載：「太史公曰：在璇璣玉衡以齊七政，即天地二十八宿。」此星象也。鄭玄曰：「運動為璣，持正為衡，以玉為之，視其行度。」此儀器也。

分類:天文
杜預

縮圖|杜預像
**杜預**，字元凱，京兆杜氏。黃初三年誕，太康五年閏十二月卒。工政治，軍事，學術。文韜武略，博學多通。著有《春秋左氏經傳集解》《春秋釋例》等。

分類:曹魏列傳
章禹

**章禹**，**嬴**姓。春秋時徐末王。

## 傳
春秋時諸侯爭霸，徐國南徙至淮泗。時徐力弱，民心頗散，介於大國之間，翼翼而生。

吳王闔閭三年，吳王闔閭北渡淮伐徐，置泗水而淹徐。徐王章禹披髮文面，自縛於吳王前，攜妻跪闔閭而留其國，吳王不聽。章禹遂攜室族出奔楚，徐乃亡。

分類:徐侯世家
若木

**若木**，**嬴**姓，伯益次子，大廉之弟。益佐禹治水，功成，若木封於徐城，號徐國，遂為徐姓之祖。

分類:徐侯世家
國際足協世界盃

**國際足協世界盃**，簡稱**世界盃**，競蹴足球之會也。四年一期。凡屬國際足聯者，皆可與預選賽。及格者入決賽週。

西曆一九三〇年，首辦於烏拉圭，迄今凡二十一屆。一九四二年、一九四六年，二戰起，未會。奪魁者頒大力神盃。

## 歷屆
競渡

**競渡**，數人行舟，競速而爭勝也。

每及端午，華人登龍舟以競渡。日人亦有競艇之事，與競輪、競馬、競車並屬公營競技。
## 辨名
競渡古名也。中邦之直語，有**賽艇**、**划艇**之謂。賽，爭勝也。划，捩舵也。日人謂之**競漕**，春之季語也。亦譯**走舸**、**競舸**。舸，音譯cutter也。
## 引據

分類:運動
競艇

**競艇**，屬日本公營競技。西元一九五二年，始有此制。日本競艇場凡二十四，競艇之人逾五百。通國競艇，規定劃一。凡競艇會皆可投注。
分類:運動
秦簡公

**秦簡公**，**嬴**姓，**趙**氏，諱**悼子**，或以悼子非其名。秦懷公子，秦昭子之弟、秦靈公從父，戰國時秦君。

## 傳
懷公元年生。靈公十年，靈公薨，簡公立，以明年為元年。二年，簡公出師攻魏，敗之於鄭。六年，令吏初帶劍。巉洛。城重泉。十五年薨，子惠公立。

## 引據
《史記·秦本紀第五》

分類:秦本紀
彩逐

**彩逐**，盛舉也，稱「宇中至樂五公里」，蓋謂與會者，素服走逐，使道中人播粉以丹青之，則走者之意不在逐，而在乎彩染之間也。

彩逐公司，盈利者也。 其事始於美國，而次漸南美、歐、亞、大洋洲、非洲及阿聯酋等。 而舉無定時，不爭伯仲，但走塗玉米粉以示人。若粉有所失，皆可途補之。

## 據

分類:運動
徐頤

**徐頤**，字**惟正**，號**一庵**，南直隸江陰人。徐忞長子，徐經之祖。經者，徐霞客之高祖也。少習《周易》。壯遊京師，學書於少卿黃養正，故精六書，以翰墨重縉紳間。

## 傳
英宗朝，徐忞被旌為義民，旋又徵頤至京，以楷法入中書科，掌誥敕。三載後，擢中書舍人，直文華殿。頤為中書舍人一事，時人以為以財得官。頤在京，與大學士李東陽等友善。後以疾辭，歸田裡，老於田間。頤為人寡言而嚴毅。雖家貲萬貫，而素衣不重裘，食不重肉。於子孫之業督甚嚴，嘗延四方文士，至其家而授業。嘗以私財修頹廢之江陰城南永安橋。頤有二子，長曰元獻，次日元壽。元献，徐霞客之太祖。

## 引據
*明五綺《寓圃雜記》
*明李詡《戒庵老人漫筆》

分類:明列傳
劉通 (漢)

**劉通**，漢宗室，代頃王仲之孫，德哀侯廣之子，吳王濞之從子。高后三年，劉廣薨，諡曰哀，劉通即位。景帝前三年，任漢宗正府宗正。六年，薨，諡曰**頃**，子劉齕立。

分類:漢列傳
民約論

[縮圖|241x241像素|西元[一七六二年版]]
《**民約論**》，又譯《**群約論**》、《**社會契約論**》，全名《**社會契約論或政治權利原理**》，盧梭作，西元一七六二年成書。盧梭，瑞士裔法國人也。

《民約論》曰：「主權在民」。方今民主之制，奠基於斯。歐洲帝制之傾覆，斯論實爲嚆矢。北美諸殖民地，合眾而行民主之治，亦斯論之果也。美國《獨立宣言》、法國《人權宣言》，又及二邦憲法，皆《民約》之博徒。

## 注


分類:哲學書
弄玉

**弄玉**，世傳為春秋秦穆公之女，一作**秦娥**、**秦女**、**秦王女**等，嫁蕭史。史，善吹簫。日從蕭史學簫如鳳鳴，穆公為作鳳臺以居之。後夫婦乘鳳飛仙而去。

## 引據
漢劉向《列仙傳》

分類:秦列傳
永興公主

*梁武帝長女永興公主 (蕭梁)
*唐敬宗女永興公主 (唐)
*南唐烈祖女永興公主 (南唐)
永興公主 (唐)

**永興公主**，唐敬宗女，母未詳。

## 傳
唐穆宗之安康公主，為道士。唐僖宗乾符四年，以公主在外頗擾人，詔與永興、天長、寧國、興唐四公主還南內。

## 引據
《新唐書·列傳第八》

分類:唐列傳
徐遜

**徐遜**，明初官員，浙江錢塘縣人。徐遜為杭州府學生，洪武二十四年中式辛未科三甲進士，授雩都縣令。為官興學育人，政事清明。後遷徽州府知府。徐遜將離雩都，土民攀轅遮道，依依不捨。

## 引據
清光緒《雩都縣志》

分類:明列傳
格致書院 (上海)

**格致書院**為徐壽、博蘭雅所立。授礦業、電務、測繪、工程、汽機、製造。今為上海格致中學。
分類:書院
永興公主 (蕭梁)

**永興公主**，**蕭**姓，諱**玉姚**，一作**玉瑤**，梁武帝之嫡長女，母為德皇后。外祖母為尋陽公主，宋文帝之女。永世公主、永康公主之姊。

## 傳
梁武帝以公主妻殷均。殷均之父殷叡與梁武帝少時友善。殷均之性與永興公主盡反之。均有孝行，而公主則忤逆；均性愛靜，公主則喜動；均樸素，公主性貪；均溫和理性，公主行事則狂愎；均善書，尤善楷；公主則不通文墨。均羸弱，難足公主之所求。

公主嫁後，皆有其邸。駙馬不得公主之許，則不能與之同。殷均短小，公主惡之。殷均每欲與公主同，公主皆不願。為拒之，公主每於壁上書殷叡，以辱殷均。殷均怒，去公主府。公主懼，急使婢逐駙馬，駙馬不肯就府，婢乃縛駙馬。既而，公主与臨川王宏通。宏，梁武帝之六弟，長八尺，美鬚眉，容止可觀。一日，殷均欲與公主同房，公主又於壁上書殷叡二字。殷均無術，將此事告於上。武帝聞之，大怒，傳公主入宮，以犀如意擊之。

公主乃惡上，遂與從父宏謀刺武帝，為帝所破。但以一乘漆車載公主，遷外城以居之。公主性烈，以事敗，未幾病，將死矣，欲見上，武帝終不見。

## 宗室
### 父母
*父：梁武帝
*母：德皇后
*家翁：殷叡
*慈姑：王氏，琅邪王奐之女

### 夫
殷均

### 兄弟姊妹
#### 兄弟
*梁昭明帝，母丁令光
*豫章王蕭綜，母吳景暉
*梁簡文帝，母丁令光
*南康王蕭績，母董淑儀
*廬陵王蕭續，母丁令光
*邵陵攜王蕭綸，母丁充華
*梁元帝，母阮令嬴
*武陵王蕭紀，母葛修容

#### 姊妹
*次妹：永世公主，諱玉婉，母德皇后
*三妹：永康公主，諱玉嬛，母德皇后
*四妹：富陽公主，下嫁張弘策之子纘，纘歷中書侍郎、湘州刺史，好藏書。其女張氏適梁明帝，子張希、張軻，張希尚梁簡文帝第九女海鹽公主
*妹：長城公主，下嫁柳偃，其女為陳宣帝皇后柳敬言
*妹：安吉公主，有文才
*妹：臨安公主，有文采

分類:南朝列傳
永興公主 (南唐)

**永興公主**，南唐烈祖之女。公主下嫁南吳睿宗之子楊璉。璉本南吳太子，烈祖以女妻之為**太子妃**。及烈祖篡國，封其女為**永興公主**。李氏聞人呼為公主，則嗚咽流涕而辭，宮中之人皆憐之。睿宗崩，以璉為康化軍節度使，已而以疾卒。

## 引據
《新五代史·卷六十二》

分類:南唐列傳
格致書院

*格致書院 (福州)，在福州，立於道光二十六年
*格致書院 (上海)，在上海，立於同治十三年
*格致書院 (廣州)，在廣州，立於光緒十四年
*江南格致書院，在南京，立於同治十三年
文理分科

自中學以上，學問二分，則曰**文**曰**理**。文科，所以察人也。理科，所以究天也。然金融工學、群理工學二者，雖云究人，亦屬理科，異乎文科之計學、群學。
## 辨名
文科、理科，漢名也。日人謂之**文系**、**理系**。又云**文科系**、**理科系**。**文理**則二者之合稱。
分類:教育
柔遠驛

縮圖|柔遠驛
**柔遠驛**，明時正名**進貢廠柔遠驛**，俗云**琉球館**，在福建福州，屬臺江區琯後街四十號。明成化八年始建，清康熙六年復建。琉球之賓客行賈，赴華朝貢，皆休憩於斯。琉球貢使，既登陸福州，先居柔遠驛，復謁闕。古者琉球學生，自費赴華，亦多於柔遠驛延師受業。時柔遠驛規模宏大，附天妃宮、進工廠。光緒二年，中琉斷交，不復爲貢使館驛，建築日見蠶食。及共和國，辟爲福州對外友好關係史博物館，列福建省級文物保護單位。

分類:福州市
孫詒讓

**孫詒讓**，字**仲容**，號**籀廎**，浙江溫州瑞安人，生於道光二十八年。父衣言，道光翰林，官至太僕寺卿，性骨骾，治永嘉之學，而詒讓好六藝古文，父諷之曰：「孺子徒自苦，經師如戴聖、馬融，不阻群盜為姦劫，則賊善人，寧治史志，足以經世致遠。」詒讓曰：「以人廢言不可，且先漢諸黎獻風義，皭然經訓，只以徒一二辟邪者，如史官沈約，許敬宗可盡師邪？」父乃授《周官經》，其後為正義自此始。

年十六、七，讀江子屏《漢學師承記》，及阮文達所刊《經解》，始窺清朝通儒治經史小學家法。

年二十，中本省鄉事，援例得主事，然不樂仕進，同治八年，衣言放江寧布政，仲容遂從侍金陵。時江南已定，經學碩彥雲集，仲容多與從游，其《劉恭甫（壽曾）墓表》云：
同治中，詒讓侍親江寧，始識得恭甫，於時大江南北方聞之士，總彙於是，寶應劉君叔俛方繼成其父楚楨《論語正義》，甘泉梅君延祖治《穀梁》，亦為義疏，而恭甫治《左氏》為尤精，詒讓佝瞀不學，幸獲諸君子之後，亦復希光企景，儗重疏《周官》，以拾賈氏之遺闕，間有疑滯，輒與相商榷，必得當乃已。

卒於光緒三十四年，年六十一。

孫氏遺著，因生前未刊稿甚多，確數未定。查張舜徽《清儒學記》所計，有：《周禮正義》八十六卷、《周禮三家佚注》一卷、《周禮政要》二卷、《墨子間詁》十五卷、《尚書駢枝》二卷、《周書斠補》四卷、《大戴禮記斠補》四卷、《九旗古義述》一卷、《古籀拾遺》三卷、《古籀餘論》二卷、《宋政和禮器文字考》一卷、《契文舉例》二卷、《名原》二卷、《札迻》十二卷、《溫州經籍志》三十六卷、《籀廎述林》十卷、《籀廎遺文》二卷、《十三經注疏校記》不分卷，以上已刊十八種。又有《經迻》、《六曆甄微》、《四部別錄》、《白虎通校補》、《諷籀餘錄》、《廣韻姓氏刊誤》、《永嘉叢書札記》、《溫州古甓記》、《百晉經廬碑錄》、《顧亭林詩集校記》、《經微室遺集》等，尚俟刊布。
## 引據

分類:清列傳
天體

**天體**，凡可觀、可測之宇宙中，既見格致所證，知其所存者，或物體、或結構，咸得以謂。

是總數類。一者，星體或類星體。若恆星、行星、彗星，遘整緻密，團結不散。次而謂之「結構」，譬若星團、星系，聯繫疏散。是者，或合星體，有復小者。

## 引據

分類:天文
旬

**旬**，十日也，三旬為一月。

夏朝已有是名矣。甲骨文有旬。中國古代，以天干紀日。以太陰圓缺之週期，定「月」之修短，每及十日，周而復始，故名之旬。一月之中，初十日为上旬，次者中旬，餘者下旬。

旬亦指年齡，十歲爲一旬。若白居易《偶吟自慰兼呈夢得予與夢得甲子同，今俱七》詩：「且喜同年满七旬。」於是引申矣。旬年爲十年，八旬老翁爲八十歲老人云。
## 引據

分類:時
進士

**進士**，本科舉科目。朝廷考試既畢，則為進士。蒙元以後，惟存進士一科，遂為功名之最。

進士
漢中山靖王

**[[漢]]中山靖王劉勝**以孝景前三年立。武帝初即位，大臣懲吳楚七國行事，議者勿冤晁錯之策，皆以諸侯連城數十，泰強，欲稍侵削，數奏暴其過惡。諸侯王自以骨肉至親，先帝所以廣封連城，犬牙相錯者，為盤石宗也。今或無罪，為臣下所侵辱，有司吹毛求疵，笞服其臣，使證其君，多自以侵冤。

建元三年，代王登、長沙王發、中山王勝、濟川王明來朝，天子置酒，勝聞樂聲而泣。問其故，勝對曰：「臣聞悲者不可為絫欷，思者不可為歎息。故高漸離擊筑易水之上，荊軻為之低而不食；雍門子壹微吟，孟嘗君為之於邑。今臣心結日久，每聞幼眇之聲，不知涕泣之橫集也。夫眾喣漂山，聚蚊成雷，朋黨執虎，十夫橈椎。是以文王拘於牖里，孔子阨於陳、蔡。此乃烝庶之成風，增積之生害也。臣身遠與寡，莫為之先，眾口鑠金，積毀銷骨，叢輕折軸，羽翮飛肉，紛驚逢羅，潸然出涕。臣聞白日曬光，幽隱皆照；明月曜夜，蚊虻宵見。然雲蒸列布，杳冥晝昏；塵埃抪覆，昧不泰山。何則？物有蔽之也。今臣雍閼不得聞，讒言之徒蹒生道遼路遠，曾莫為臣聞，臣竊自悲也。臣聞社鼷不灌，屋鼠不熏。何則？所託者然也。臣雖薄也，得蒙肺附；位雖卑也，得為東藩，屬又稱兄。今群臣非有葭莩之親，鴻毛之重，群居黨議，朋友相為，使夫宗室擯卻，骨肉冰釋。斯伯奇所以流離，比干所以橫分也。《詩》云：『我心憂傷，惄焉如擣；假寐永歎，唯憂用老；心之憂矣，疢如疾首』，臣之謂也。」

具以吏所侵聞。於是上乃厚諸侯之禮，省有司所奏諸侯事，加親親之恩焉。其後更用主父偃謀，令諸侯以私恩自裂地分其子弟，而漢為定制封號，輒別屬漢郡。漢有厚恩，而諸侯地稍自分析弱小云。

勝為人樂酒好內，有子百二十餘人。常與趙王彭祖相非曰：「兄為王，專代吏治事。王者當日聽音樂，御聲色。」趙王亦曰：「中山王但奢淫，不佐天子拊循百姓，何以稱為藩臣！」

四十三年薨。子哀王昌嗣，一年薨。子康王昆侈嗣，二十一年薨。子頃王輔嗣，四年薨。子憲王福嗣，十七年薨。子懷王循嗣，十五年薨，無子，絕四十五歲。成帝鴻嘉二年復立憲王弟孫利鄉侯子雲客，是為廣德夷王。三年薨，無子，絕十四歲。哀帝復立雲客弟廣漢為廣平王。薨，無後。平帝元始二年，復立廣川惠王曾孫倫為廣德王，奉靖王後。王莽時絕。

分類:漢列傳
競馬

**競馬**，數人策馬，馳逐而爭勝也。

## 辨名
中邦，有**賽馬**之謂。賽，爭勝也。日人多謂之競馬。

## 引據

分類:運動
格致書院 (廣州)

西曆一八八五年，牧師哈巴創**廣州格致書院**。徑變為嶺南大學附屬中學。後又與中山大學附屬中學分校、廣東文理學院附中併，為華南師範大學附屬中學。
分類:書院
日本語能力試驗

**日本語能力試驗**，試母語非日語者以日語也。凡設五級，一級最難。自西元一九八四年，年年有之。在日本，則日本國際教育支援協會舉之。邦外，則由日本國際交流基金設闈。每年再試，期在七月及十二月，皆每月最先之星期日。

試卷印於日本，而後傳至全球。試既畢，集卷而運之，閱卷於日本。既歷二月，復告各考場以成績。考卷環球統一，證書宇內通用。

分類:教育
徐振

**徐振**，唐詩人，後從政，作有《古意》。其詩曰：「擾擾都城曉又昏，六街車馬五侯門。箕山渭水空明月，可是巢由絕子孫。」

## 引據
《全唐詩·卷七百七十四》

分類:唐列傳
秦武王

**秦武王**，又謂**秦武烈王**、**秦悼武王**，**嬴**姓，諱**盪**，秦惠文王之子，戰國時秦君。

## 傳
惠文王九年生。秦王重武好戰，在位中，平蜀亂，設丞相，拔宜陽，置三川，更修田律，改封疆，疏濬河道，築堤修橋。

秦王身長體壯，好與人較力，力士任鄙、烏獲、孟說皆為通顯。武王四年，王與孟說互舉龍文赤鼎，然大鼎脫手，擊斷其脛，至莫夜月明，氣絕而薨，年方二十三。

## 為政
### 連橫衛秦
秦武王好齊使，以示齊、秦攻韓、魏之形，絕韓、魏趁秦武新立而攻秦。又使樗里疾與韓使歡娛，敘秦韓之好，以為羈縻。樗里疾之母為韓女，武王之母為魏女，為秦惠文王與魏襄王時所定之姻盟。其時，孟嘗為齊相，迫魏，魏國權衡，左右於秦齊間。武王元年，秦王與魏王會於臨晉，固秦魏之盟。以此外交，秦王堅固四鄰之國，使其不能因秦新君初立而圖秦。其後，又決秦中央之魏籍權臣，然以秦王身死，並未全行。

### 聯越制楚
武王元年，韓、魏、齊、楚、越各以異志來賀武王即位。秦王親見越使，與越成擊楚之約，所以製楚。越自勾踐滅吳，為東南大國，其國強，亞於楚。楚越相接，人文相近，彼以為害，互為謀利，皆欲滅其國。

### 平蜀亂
武王元年，蜀相陳莊為亂，弒蜀侯通國。秦武王使甘茂平蜀亂，誅陳莊，且遣兵伐義渠、丹犁。

### 設立丞相
秦王有大志，其恥與六國同，見六國皆有相國，乃以秦之相國，改曰丞相。武王二年，秦武王置丞相，設左右丞相各一，以甘茂為丞相領上將軍，樗里疾為右丞相。令甘茂等更修田律、改封疆、濬河、築堤修橋。

## 宗室
### 祖
秦孝公

### 父母
*父：秦惠文王
*母：惠文后

### 王后
秦武王后

### 弟
秦昭襄王

## 引據
*《史記·卷五·秦本紀第五》
*《戰國策·卷四·秦二》

分類:秦本紀
秦孝公

**秦孝公**，**嬴**姓，**趙**氏，諱**渠梁**，一作**秦平王**。秦獻公之子，戰國時秦君。

## 傳
獻公四年正月庚寅生。孝公用商鞅之法，內獎耕戰，遷都於咸陽，建縣制，開阡陌，累進農產。外，秦與楚親，與韓訂約，連齊 、趙伐魏都安邑，拓地至洛以東，其國日強，秦遂一統。

孝公二十四年，孝公疾，欲讓於商鞅，鞅辭不受。薨，葬弟圉，其子惠文王立。及後，鞅為公子虔所誣，敗死於彤，其屍歸咸陽，車裂以示眾。

## 為政
### 變法圖強
戰國初年，秦土廣人稀，其國未開，農事未及東方。孝公即位，有感諸侯卑秦，醜莫大焉，乃欲變法而圖強，遂下《求賢令》。商鞅乃至秦。

變法之爭畢，孝公三年，秦孝公使商鞅頒《墾草令》於秦國，變法遂始。其實有：重農、抑商、廢世族，使國人從於農桑、以統稅制。

《墾草令》既成，五年，秦孝公以鞅為左庶長，於秦國變法。其大略有：益相坐之法律，輕罪而用重刑；廢世卿世祿制，賞軍功，班軍功爵制；敦本息末，獎勸耕織，特獎墾荒；改行小家製等。咸陽在關中平原之中，北依高原，南臨渭河，循渭而下可直入河，終南山、渭間可徑至函谷。十二年，秦孝公使商鞅帥卒至咸陽，如魯、衛之國都而筑冀闕宮庭，營造新都，次年自櫟陽徙咸陽，復命商於秦國再變法。

### 破魏
取河西，復穆公之霸，乃秦獻公、孝公兩代之志。孝公八年，公以魏兵出擊之機，遣兵襲魏，大破魏軍，取少梁。是年，秦公以公孫壯攻韓，間於韓、魏之界。

九年，魏國內虛。十年，以商鞅為大良造，將兵入魏，圍之，且破其舊都安邑。十一年，復引兵圍之，克固陽。二十一年，魏馬陵之戰為齊所破，其將龐涓死，太子申被執。孝公用商鞅之議，以魏未復之機，大舉攻魏。二十四年，秦復攻魏，在岸門大破之，俘其將魏錯。是年，秦合大荔戎圍魏之郃陽。

## 宗室
### 父
秦獻公

### 兄
公子虔

### 子
*子：秦惠文王
*子：樗里疾
*子：公子華

## 引據
*《越絕書》
*《史記索隱》
*《戰國策》

分類:秦本紀
涗筏汭

**涗筏汭**者，瀏覽器也，蘋果公司所造。西元二千又三年首創之。以網箱為核，以丙正正，旨丙為格律。常用於蘋果埃作業系統、麥作業系統也。
分類:網頁瀏覽器
八股文

**八股**者，又稱**股賦**、**八比**、**時文**、**制藝**、**製義**、**時藝**、**四書文**，明清官定舉試文體也。

夫八股者，屬文八步，破題、承題、起講、起股、中股、後股、束股、大結之謂也。

八股之形制，上溯唐之帖括。宋熙寧中，王安石廢詩賦用經義。元延祐間，粗成其形。明成化二十三年，乃成，俗謂八股。清康熙初，廢弛，未幾復立。乾隆二十二年，文末增五言律詩一首。光緒二十七年廢黜。

近世有文，通篇虛言，黨八股也。毛澤東言，黨八股者，病民害國，敵我革命，是一害也。
## 據
敬嬴

**敬嬴**，魯文公之妾夫人，宣公之母。文公九年，文公次妃敬嬴生公子餒。敬嬴有嬖，而陰結東門襄仲。公子餒即長，敬嬴以子託於襄仲。襄仲殺公子惡，立公子餒為君，即魯宣公。宣公八年夏六月戊子，夫人嬴氏薨。冬十月己丑，葬敬嬴。以歲旱，無麻，始用葛茀。蓋以雨，不克葬，此禮也。禮，卜葬之日，先卜遠期，以免謂死者不加念也。

分類:周列傳
公子煇

**公子煇**，**嬴**姓，秦昭襄王子，悼太子、秦孝文王弟，莊襄王從父。其二兄少時多病，煇則幼好武勇。昭襄王三十六年，煇坐事徙蜀郡，後三年封**蜀侯**。四十年，太子悼使魏，卒，安國君柱與煇皆欲為太子。煇敗，四十七年，以上昭襄王之貢脯遺毒，現之，伏誅。

蜀侯煇治蜀，欺上壓下，蜀郡大水，生民塗炭，人民苦之。煇即卒，秦昭襄王痛定思痛，欲治巴蜀二郡。用丞相蔡澤所推之水工李冰，以治水患，使巴蜀之地為秦之後倉。

分類:秦列傳
下界 (礦藝)

**下界**，遊戲礦藝所幻設也，屬三界。初名**地域**，又易以**遺世**，亦稱**樞紐**。其間無晝夜、雨䨮，磁針亂轉，下界岩遍佈，異獸間之，惡魂吐火，豚屍馭雞，凋零合骨。

## 往
欲往下界，必製下界傳送門。下界傳送門者，以黑曜石圍，至微當橫四蹤五；甚大則橫縱卄三。旣成，以火石擊之，則有下界傳送門凷生。觸之，可入。

## 生物
下界生物，皆異獸也，若非玩家擊卵，則無他物。
分類:礦藝
地震

**地震**，或曰**地動**，天災也。地之震者，多由地殼之運動而生。微者難察之，而劇者可致道路崩毀，樓閣坍塌，人畜殒命，高浪大起。是可謂貽害無窮。

## 類
震因者常互不屬，板塊結構地震居多。地球常轉不息，陸洋皆動。陸巖受擠，時有中斷小裂而致塌陷，日日累計，終塌陷，遂震。火山爆發者亦可起震。其時地殼受熱而有所變。或礦井旁常地陷而震。諸如此類，誘因多元。

板塊結構地震壞物之能拔群居首。常先震畢而復有餘震肆虐。

## 佈
震區有別。易震之區謂地震帶者，較乎帶外之地者震甚而烈。環太平洋地震帶、歐亞地震帶皆屬其中。

## 測
漢學者張衡嘗製候風地動儀，而知隴西有震。地震迄今難料，無從預言。

中國嘗據先兆頻發而判遼寧海城之大震，竟成。
秦悼太子

**悼太子**，**嬴**姓，其名失考，一曰諱**倬**，戰國末秦**太子**，秦昭襄王之長子，孝文王之兄。悼太子嘗質於魏。昭襄王四十年，悼太子卒於魏，葬於芷陽。四十二年，秦昭襄王立安國君為太子。

## 引據
《史記·卷五·秦本紀第五》

分類:秦列傳
陳悼太子

**悼太子**，**媯**姓，諱**師**，陳貴族，陳哀公長姬之子。

## 傳
悼太子師，本為**太子**，其弟留有寵於哀公，哀公特囑其弟司徒招。哀公三十四年，哀公病。三月，招殺悼太子師，立留為太子。哀公怒，欲殺招，而招先發兵圍哀公，哀公自經。其後，楚聞陳亂，於九月圍陳，十一月，楚靈王滅陳。

悼太子師卒，子吳奔晉。楚靈王滅陳五年，公子棄疾弒靈王而自立，是為楚平王。平王初立，欲與諸侯和，求故悼太子師之子吳，立為陳君，是為惠公。

## 宗室
### 祖
陳成公

### 父叔
*父：陳哀公
*從父：司徒招

### 弟
陳君留

### 子孫
*子：陳惠公
**孫：陳懷公

分類:周列傳
公子祜

**公子祜**，**嬴**姓，世傳為秦王子嬰之弟，繼秦王子嬰為王。西楚霸王弒子嬰，立祜為王。四世雖立，而秦已亡，諸事皆決於霸王。以其為秦裔，為諸侯之所唾，諸侯皆擊秦。於是**秦四世**降。

分類:秦列傳‎
昌文君

**昌文君**，**嬴**姓，諱**賁**，秦駟車庶長，秦昭襄王從弟，一曰為楚人。秉公執法，至公無私，嘗助始皇平嫪毐之亂，封**昌文君**。秦王政二十三年，卒。

## 引據
《史記·卷六·秦始皇本紀第六》

分類:秦列傳
徐興

**徐興**，北宋將領，青州人。晉天福二年生。以拳勇隸兵籍，周顯德中，從周太祖徵淮右。

宋初隸御龍直，以功補控鶴軍使。太平興國元年，以其果勇，加指揮使。從太宗伐太原，討幽、薊，累立戰功，遠近聞名，補天武都虞候，出為洺州部署。後以不利，敗退，削籍流郢州。遇赦，入為右衛將軍，遷左監門衛大將軍。景德二年卒。

分類:宋列傳
名偵探柯南：引爆摩天樓

《**名偵探柯南：引爆摩天樓**》，劇場之動畫也。日本有同名漫畫，曰《名偵探柯南》，《摩天樓》爲其劇場版。

是動畫，原著者爲青山剛昌。兒玉兼嗣導演。編者古內一成。大野克夫配樂。

西曆一九九七年四月十五，首演於日本。先是，《柯南》無劇場版，自是乃有之。既映，約得十一億日圓。

## 綱要
有名曰森谷帝二者，職營造。一日，帝二邀工藤新一飲茶。柯南無以工藤新一之名與會，傳信於蘭。值茶會，蘭告森谷氏，五月四日乃新一之誕辰，其與蘭有約。五月三日，生連環爆炸案。遂究爲兇者真身，復明其緣由。
## 飾者
### 飾要人者
*工藤新一 - 山口勝平
*毛利蘭 - 山崎和佳奈
*江戶川柯南 - 高山南
*毛利小五郎 - 神谷明
### 非常有之人角
*白鳥任三郎 - 鹽澤兼人
*森谷帝二 - 石田太郎

## 表
左右
## 謎
*謎：何為密鑰？

下記三人之名氏生年，密鑰則三人相同之處也。以五平假名答此名。
 小山田 力
 昭和三十一年十月生
 空飛 佐助
 昭和三十二年六月生
 此崛 二
 昭和三十三年一月生
*正解：桃太郎
*解者：江戶川柯南
*由：依生肖，乃猴、雞、犬也。三者皆乃桃太郎之僕。

分類:名偵探柯南
分類:平成影戲
車駕東幸詔

**車駕東幸詔**，頒於明治元年七月十七日，敕令東幸江戶，改其地為東京。

詔文︰「朕今親理萬機、綏撫黎庶。江戶，東方第一重鎮、四方輻輳之地也。深宜東幸，以合地利，因改為東京。自今遑論東西，海內一家，其知朕意。」

副書︰「慶長年間，幕府開於江戶，日見繁華。掌握天下，商賈輻輳、財貨盡收。今幕府見廢，億萬百姓，頓失生計。而近歲天下諸國，往來頻繁；協和東西，集舉國之力，守護皇國基業，正上所思慮。上東幸至此，深知萬民疾苦，叡慮頒詔。百姓翹首，嘉善尤甚，惟棄奢靡，以期繁華再現。百姓樂業，盛產諸品，繁榮永續，方為要務。」

分類:明治紀事
阮令嬴

**阮令嬴**，本姓**石**，會稽上虞人，梁武帝妃，梁元帝之母。

## 傳
宋元徽五年生。阮令嬴有殊色，初齊始安王遙光納焉，遙光敗，入東昏宮。建康城平，為上**彩女**，在孕夢龍罩其床。天監七年八月初六，生元帝於后宮。是日大赦。尋拜為**修容**，賜姓**阮**氏。嘗從元帝出藩。大同九年六月薨於江州。正寢年六十七。其年十一月葬江寧縣通望山。諡曰**宣**。元帝即位，有司奏追崇為**文宣太后**。尚祔小廟。承聖二年，追贈太后父、齊故奉朝請石靈寶散騎常侍、左衛將軍，封武康縣侯，母陳氏武康侯夫人。

## 引據
*《梁書·卷七·列傳第一》
*《南史·卷十二·列傳第二》

分類:南朝列傳
獅子山 (香港)

**獅子山**，香港名峰也，處九龍新界間，屬九龍群山。形貌似獅，故名。高四百九十五米，九龍諸地皆可觀之，乃一香港之誌也。

## 它典
香港科技大學

**香港科技大學**，略云**科大**，香港之大學也。處清水灣大埔仔。今校長，葉玉如教授也。肇于公曆一九九一年。今學院有四，亦有研究院二，生徒凡一萬六千餘也。

## 它典
* 香港科技大學主頁
張錫庚秋航

**張錫庚**，字**秋航**，號**星白**。江蘇丹徒人。生年不詳。

## 生平
張錫庚係大學士張玉書裔孫。道光十六年丙申科中二甲第一名進士，選庶吉士，授編修，遷御史，擢順天府丞。歷太僕寺卿、左副都御史。咸豐八年，督浙江學政。官至刑部右侍郎。

咸豐十一年，太平軍陷杭州，錫庚曰：「吾大臣也，不可辱國！」遂自缢。朝廷追諡文貞。

## 註

## 據
* 趙爾巽等《清史稿》
瞬

[右|無|縮圖|[點甲、點乙皆以示**瞬**]]
**瞬**者，英言moment，舊譯**瞀眠**，通語曰**時刻**。空間一點，時間一瞬也。若因時作軸，則其上一點也，可爲久之終始。

## 注


分類:物理
徐常遇

**徐常遇**，字**二勳**，別署**五山耆老**，清江蘇揚州人。生於康熙中。精音律，為廣陵之宗。謂古琴曲主其故，反增改。言取尹柔，節奏自由，尚淳古淡泊。輯有《澄鑑堂琴譜》。

其編有《琴譜指法》，康熙四十一年，初刻於響山堂，後復刻於澄鑑堂，經其三子所校成書，即今之《澄鑑堂琴譜》。其長子徐祜，字周臣；三子徐禕，字晉臣。其二人少時往北京報國寺，推弦角藝，四座絕倒。一時京師盛傳「江南二徐」。清聖祖聞其名，召於暢春園。祜、禕對鼓數曲。常遇子三人，以徐禕名最盛，常遇之琴書得刻，皆禕之力。徐禕之子徐錦堂，嗣其父之琴學，復傳於吳仕柏。

分類:清列傳
吳仕柏

**吳仕柏**，江蘇揚州儀征人，清琴家，學琴於徐常遇之孫徐錦堂。康熙五十八年生。其與揚州之諸名家，如金陵吳宮心、曲江沈江門、新安江麗田，及揚州之徐俊等日會講習，調氣煉指，夜則操縵三更弗綴。時《澄鑑堂琴譜》、《五知齋琴譜》行世已久、吳仕柏居廣陵最盛時。殫心琴學數十年，古譜雅操，靡不淹通精詣。其取《律呂正義》及王坦之《琴旨》，編琴曲八十二首，名曰《自遠堂琴譜》凡十二卷。年八十，聘於觀察李廷敬，為李廷敬之幕賓。得李廷敬之資，於嘉慶七年刊此譜。其卒年當在嘉慶七年後。

## 引據
《揚州畫舫錄》

分類:清列傳
久

[右|縮圖|[綫段甲乙以示「久」]]
**久**者，所以彌異瞬也。與瞬異，瞬可爲其首尾。直語謂之**時間間隔**，或畧曰**時間**。

## 據


分類:物理
空

**空**，雙稱**空間**，古名**宇**，佛書謂之**方分**、**界**。物理學基本量，物所以存也。《墨子》云：「宇，彌異所也。」即謂此。毛曰：「空，大也。」吾輩所處，空三維，時一維，共成時空。

## 據

分類:物理
徐蕃

**徐蕃**，南直隸泰州人，徐階之子。明進士。天順七年生。弘治六年，登癸丑科，授南京禮科給事中。武宗即位，復先朝所汰免之冗費，徐蕃等上疏勸之，武宗不納。後起為江西參議，從都御史陳金討東鄉民變。嘉靖中，嚴嵩敗，父徐階遷內閣首輔，以父官至工部右侍郎。嘉靖九年卒。

## 引據
《明史·卷一百八十八》

分類:明列傳
千本櫻

《**千本櫻**》，曲也。原詞爲日語。黑兔創詞創曲，一斗丸插畫，三重之人作動畫。歌之者，初音未來。

西曆二零一一年十月二十九日，表列傳說。二零一六年二月十一日，入神話之列。所謂傳說，神話，謂觀者之多寡也。

分類:平成歌曲
天下我有

《**天下我有**》。作此曲者，呂，東洋人也；初音未來歌之。西曆二〇〇八年末，表列傳說曲。全曲就女之視，盡言其傲嬌甚極。

初音未來有別號，云「寰宇第一公主」。斯名之源，蓋此曲首句「世界一番御姬樣」也。

分類:平成歌曲
陸王

《**陸王**》，日本電視劇，東京放送社作於西元二〇一七年十月。改自池井戶潤小說，役所廣司主演。

分類:池井戶潤小說
分類:平成電視劇
分類:日曜劇場
徐廣

**徐廣**，字**野民**，東莞姑幕人，徐邈之弟。

## 傳
### 早年
晉永和八年生。徐氏世皆好讀書。至徐廣時尤研精詣。諸子百家、陰陽術數，無不研習。

謝玄為本州刺史，以徐廣為從事西曹。又為譙王司馬恬鎮北參軍。晉孝武帝以廣博學多才，除秘書郎，於秘閣中校書，增置職僚。其複轉員外散騎侍郎，校書猶如故。

### 入朝
隆安中，尚書令王珣薦之為祠部郎。

會稽王世子司馬元顯為錄尚書事，欲令百官致敬，宮中令徐廣議之，由是內外大臣皆當守禮敬眾於元顯。徐廣常愧恨不已。元顯薦為中軍參軍，遷領軍長史。

桓玄輔晉，以徐廣為大將軍文學祭酒。

### 纂書
義熙初，宋武帝使其作《車服儀注》，乃除鎮軍諮議參軍兼記室官。封**樂成縣五等侯**。再轉員外散騎常侍兼著作郎。

義熙二年，尚書奏云：「臣聞左史記言，右史記事。《乘》、《志》顯名於晉、鄭，《陽秋》於魯著稱。自皇家締構以來中興，文道風氣、帝王典籍，於諸史中煥然可見。而自太和以下，已曆三帝，風流道韻聖蹟，幾至古史。我等皆議，宜使著作佐郎徐廣撰國史。」詔書曰：「先朝大德廣布，無書竹帛，宜以其記，永貽來葉，可令徐廣撰之。」

六年，徐廣為散騎常侍，又領徐州大中正，再轉正員常侍，復轉大司農。所兼著作佐郎尚如故。

十二年，《晉紀》書成，凡四十六卷。徐廣上獻，彼則遷秘書監。

初，桓玄篡位，晉安帝自宮中出，徐廣陪同，甚悲痛，深感動於左右。

### 入宋
高祖受晉恭帝之禪，恭帝遜位時，徐廣又哀，涕泗橫流。謝晦見之如此，曰：「徐先生此作稍甚矣！」廣收淚曰：「吾與汝異，爾乃新皇之佐命，逢千載之會；吾自蒙晉之恩，實眷戀故主。」於是益悲嘆。

南朝宋永初元年，武帝詔曰：「秘書監徐廣學識淵博，德行純樸，在任恭敬嚴肅，可為中散大夫。」

### 晚年
徐廣上表辭之，高祖從之。所贈賜之物甚厚。徐廣素好學，至老亦手不輟卷。

元嘉二年，徐廣薨，年七十四。其作《答禮問》百餘條，今猶為人所用。

## 宗族
### 父
徐藻：官至都水使者

### 兄
徐邈：官至太子前衛帥

## 引據
《宋書·卷五十五·列傳第十五》

分類:南朝列傳
語癌

**語癌**，屬修辭之語誤。語誤非語病，病也者，過在語法；語誤則反是，常合其則，而織綜言詞有疾，俗稱語癌也。
分類:語言
徐駒王

**徐駒王**，**嬴**姓，**徐**氏，名不詳，一作**紱**，周初諸侯徐君。徐偃王之父，自周公旦始，至周成王、康王時，周、徐之爭甚頻。成王元年，與武庚作亂，**徐子**稱王，破周公之東征。徐駒王帥師攻周至河邊。

## 引據
《禮記·檀弓》

分類:徐侯世家
三猿

[右|縮圖|[日光東照宮三猿像]]
**三猿**，亦云**三不猴**，三猿像也，各以手掩目、口、耳。所征者，「不見、不聞、不言」，睿智之秘寶也。

## 濫觴
[縮圖|三猿雕像，木製，[義大利熱那亞產]]
三猿所濫觴，眾說紛紜。或謂是源於古埃及，經絲路而抵華，復播日本。

或謂出自《論語》。《語》曰：「非禮勿視、非禮勿聽、非禮勿言、非禮勿動。」。朝鮮半島亦有俗言，曰：「雖見亦若未見，雖聞亦如未聞，欲言亦不能言。」所以誡女子之未婚者。

印度有曰聖雄甘地者，每援三猿之像，誨云：「不見惡事，不聽惡詞，不語惡言」。教科書以「甘地之三猿」名之。美國教會學校等處，亦引三猿爲喻，導其生徒曰：「勿視猥物，勿聽褻談，勿道穢詞。」

天台宗有「不見、不聞、不言」之誨。奈良中，日人以「見ザル、聞カザル、言ワザル」譯之。「ザル」，否定也，又與「猿」之和訓同，是故三猿日源說亦有之。然宇內諸地，古來率有三猿，古來自有雕像。各地文物不相類，而三猿之意涵，亦有別焉。三猿焉自，至今未有確考。

## 萬國碼
三猿有繪文字，亦有萬國碼。

## 引據

分類:禮俗
徐偃王

**徐偃王**，**嬴**姓，**徐**氏，諱**誕**，周時徐君。徐統今淮、泗間，都下邳。周穆王末，徐君偃好行仁義，東夷歸之者四十餘國。周穆王巡行諸侯，聞徐君威德日遠，遣楚襲其不備，大破之，殺偃王。其子遂北徙彭城，民從之者數萬。

## 引據
*《史記·秦本紀》
*《韓非子·五蠹》
*《淮南子·人間訓》
*《後漢書·東夷傳》

分類:徐侯世家
地獄

## 地方
*地獄 (密西根州)，美國密西根州地方。

## 神話
*佛教所信，所以懲奸佞，請閲那落迦；
*陰間，北陰酆都大帝所設，先民所青；
*回教所言，請閲火獄；
*猶太所開，基督徒信，請閲地獄 (基督教)
*阿鼻地獄，又曰金剛地獄。其意乃無間。

## 遊戲
*下界 (礦藝)，礦藝幻設，三界是屬。
羅密歐與灰姑娘

《**羅密歐與灰姑娘**》，日本語之曲也。初音未來唱歌，doriko爲詞曲。西曆二零零九年四月六日，公表於ニコニコ。其曲明快清亮，其詞隱晦，富於深意。

## 詞人
doriko，以博歌樂抒情曲之師聞。蓋其曲或悠揚婉轉，或明快清麗，或抑揚頓挫，或寧靜淡雅，是以當其名號。初，博歌樂新用世，而doriko輒以之作曲，是以資歷亦久。
分類:平成歌曲
睡姬洞救困

**睡姬洞救困**，泰國官府救困事也。時在戊戌年七月，暨二零一八年。

睡姬洞，位泰國清萊府，溶岩巨洞也。
戊戌年五月初十，暨西元二零一八年六月二十三日，清萊府少年足球隊名野豬隊者十二人，有一成年教頭為長，操練於洞側之球場，既畢，入洞尋險，驟逢大雨，洞內低下處漫水，遂不得出，困於洞內之高處，與外絕焉。夜，眾家候童未歸，事遂發，因求援於警。尋者見，所遺洞外行囊、單車等物，乃知被困。
翌晨，暹羅、清萊醫院等遣人入洞探之，行八里有奇，複見涼鞋，因知諸人果困洞內，惟水深不得入，遂請援於軍。

五月十九日，暨西曆七月二日，或潛水以入，尋獲受困者，見十三人俱倖存，眾見來人大喜，自言本自攜水米，又得岩隙雨水，因得生焉。惟以避洪而入洞內高處，今出路漫於水下，故不得脫。

後數日間，食、水、藥俱以潛水攜入，眾複於洞外抽水，給氧以助之。惟路多有不便，往返其間，輒三五時辰矣。海豹部隊，泰國海軍精英也，六日，遣其卒薩瑪恩入送給養，既歸，以攜氧不足而殉難。

後三日，乃定其策，以潛水員與困者俱，潛水出洞，以每二潛水員護困者一，八日夜，四童出。九日，又四人，十日，餘者俱完出。事遂。

救困之難，蓋因時逢雨季，洞內水深二丈有奇，又雜以泥沙枯枝之屬，潛水其間，目視有限，欲泵水，則屢壞泵機。或欲於山頂鑽孔以入，亦以方位不確，更恐岩崩石落而不得行之。事發日，多國民眾遣員助之。

計其被困，凡十有八日，受困者俱無大恙，惟泰軍折損一人，舉世訝嘆。

分類:泰國紀事
終眇使

**終眇使**者，礦藝幻設異獸也，窠於末地而超脫三界。高三尺，通體玄英，眸如硃砂，嬉者以此戲言**小黑**，另有小白對之。終界之中甚眾，舉目皆烏，凡四使同現；主界之中少有，凡一至四使同現；下界中至微，凡四使共生。常相安無事，直視其目則怒。是怪能幻形，其蹤不定。

## 據

分類:礦藝
優孟

**優孟**，生卒年不詳，荊州人，春秋時楚人。以優為業，名**孟**，故得名焉。少明辯，善舞，常談笑間，以諷時政。

## 引據
司馬遷·《史記·卷一百二十六·滑稽列傳第六十六》

分類:周列傳